Diahuebs 30 di November 2023 www.bondia.com Email: noticia@bondia.com Tel: 582-7800 Fax: 582-7044 1,75 Florin 


Tanto sapateamento... 
Pa finalmente entrega... 


Trayecto di Formacion Social 
di Aruba y Corsou ta finalisa 


nan fase Militar na Corsou 


•	 Gobierno	cu	 


posiblemente	 
entrada	extra	grandi	 
na	2023 


•	 Maneho	nobo	pa	 


transporte	publico	ta	 
bay	atende	cu	lista	di	 
prijs	pa	taxista 


•	 Corsou:	Tiramento	 


fatal	na	Harbour	Club	 
tabata	den	defensa	 
propio 

Ley di LAft manda pa 
Parlamento di Aruba 

Omtzigt no 


lo drenta den 
discusionnan 
di gabinete cu 


Geert Wilder “na 
e momento aki” 


Plataforma Unitaria wardando anuncio 


riba habilitacion di Maria Corina Machado 

Diasabra: Keda pendiente pa nos edicion di Aruba Vandaag 


LOCAL 
A2 


Diahuebs 30 November 2023 


Gobierno cu posiblemente entrada extra grandi na 2023 
Mas cu tabata proyecta pa 2026/2027/2028 


E cifranan di entrada general di gobierno pa promer seis luna di 2023 
ta mustra un mehoracion asina grandi, cu no solamente e progreso 
den entrada anticipa pa 2023 lo ser surpasa grandemente, sino cu e 
proyeccionnan haci den e presupuesto multi-anual, cu gobierno a pre- 
senta hunto cu presupuesto 2023 y 2024, ta indica cu e entrada total di 
2023 lo alcanza e nivel di entrada premira pa 2026, posiblemente 2027. 
Di e proyeccionnan aki e organismo di supervision financiero CAft ta 
elabora un resumen, cu ta origen di e cifranan usa den e analisis aki. 


Manera publica den un anterior edicion, e cifranan di ingreso di gobierno di 
promer mitar di 2023, ta di Afl. 199,3 miyon mas cu e mesun periodo na 2022; 
un aumento di 30,9%. Di esaki, Afl. 174 miyon tabata di impuesto, cu ta sig- 
nifica un aumento di 29,9% den e categoria aki. Si proyecta e cifranan aki pa 
henter aña 2023, por anticipa cu ingreso total gubernamental lo ta cerca di Afl. 
1.700 miyon. Ingreso di impuesto lo por ta na por lo menos Afl. 1.500 miyon. 


Nos redaccion a analiza e cifranan preliminar aki pa 2023, compara cu e proyec- 
cionnan cu gobierno a duna den presupuesto multi-anual, presenta hunto cu e 
ultimo presupuestonan (2023 y 2024). 


Comparacion proyeccion multi-anual pres. 2023 y 2024 (Miyon Afl.) 


Nos por observa aki cu e pronosticonan pa 2023, si tur cos sigui normal, ta 
indica cu e Afl. 1700 miyon pa 2023 ta loke gobierno den e pronostico mas 
reciente (pa 2024) a indica como posible entrada na 2026, posiblemente hasta 
2027. Sin embargo, si analiza entrada total di impuesto, por mira cu e Afl. 1500 
anticipa ta surpasa expectativa hasta pa 2028, cual ta di Afl. 1437 miyon. E ta 


keda hopi aleha di e Afl. 1192 miyon den e proyeccion pa 2024. Entrada total 
ta relativamente mas modera y posiblemente no ta yega na e nivel di 2028, 
pasobra pa aña 2024 te 2028 gobierno a opta pa maneha un suma similar, pre- 
liminar, di Afl. 324 miyon pa cada aña, y no ta indica crecemento aki. 


E crecemento extraordinario aki di entrada gubernamental ta haci e pregunta 
surgi kico lo a influencia esaki, y con esey ta compara cu e crecemento mas 
modera cu tabata anticipa anteriormente. E aumento di entrada ta debi en 
principio na e recuperacion economico fuerte y e aumento di impuesto, prin- 
cipalmente e aumento di BBO na inicio di 2023. E medida di introduccion 
di BBO na frontera entrante augustus di e aña aki, no ta aparece ainda den e 
cifranan aki, cu ta yega te juni. Di otro banda, mester tene cuenta cu e pago 
grandi di winstbelasting na fin di mei, cu na december ta duna un fluho bas- 
tante menor. Na mei ultimo, winstbelasting segun Banco Central a yega na 
Afl. 107 miyon. Di tur manera, e experiencia ta cu segundo mitar di aña no 
ta mustra menos entrada cu e promer parti. Un posible otro factor ta mihor 
cobranza di impuesto atrasa, pero no tin informacion – ainda – cual influencia 
esey por tin. 


Crecemento ecconomico (GDP) 
Cu e cambionan fuerte señala aki, ta logico tambe cu e expectativanan pa 
crecemento economico no ta keda atras. Den su comentario riba presupuesto 
modifica 2023, CAft ta señala cu e Afl. 111 miyon cu gobierno ta indica como 
surplus pa 2023, lo ta na 1,6% di GDP. Esey ta duna anto un GDP adapta di 
alrededor di Afl. 6.937 miyon. Esaki ta mas cu e GDP calcula anteriormente 
pa 2024 (Afl. 6.742 miyon) y cerca di e Afl. 6.988 miyon anticipa pa 2025. E 
diferencia di GDP di 2023 cu GDP di 2022 ta depende di cual cifra bo usa. E 
cifra calcula pa gobierno (Afl. 6.253 usa pa CAft den conseho di presupuesto 
2024) ta duna un diferencia di Afl. 684 miyon cu 2023 (10,9%). Usando e Afl. 
6.345 miyon cu Banco Central ta indica, e porcentahe ta bira 9%. Den ambos 
caso un crecemento economico considerable, cu ta splica parti di e aumento 
grandi di ingreso di impuesto di alrededor di 30% na 2023, preliminarmente. 
E otro parti ta bin di e aumento grandi di BBO/BAVP, cu a aumenta cu Afl. 
51,5 miyon (47,2%) den e periodo inicial di 2023. Esaki por duna un aumento 
di riba Afl.100 miyon pa henter aña, sin conta e BBO na frontera. 


Segun acuerdo cu tabata existi caba, gobierno di Aruba por usa mitar di e sur- 
plus mas grandi aki pa reserva pa amortiza debe, mientras cu e otro parti por 
usa pa inversion. 


131, Fundacion Telefon pa Hubentud a ricibi certificacion di Child 
Helpline International 


Recientemente 
Funda- 
cion Telefon pa Hubentud 
a informa a traves di un 
comunicado di pensa cu 
e fundacion a wordo cer- 
tifica pa e Child Helpline 
International, cual ta un 
organisacion di impacto 
colectivo cu 155 organisa- 
cion como miembro, cu 
ta duna ayudo telefonico 


y di internet na mucha y 
hoben den 133 pais y teri- 
torio rond mundo. 


Desde aña 2004, Telefon pa 
Hubentud ta miembro di 
Child Helpline International 
y na mas di un ocasion 131 
tabata representante di Child 
Helpline 
International 
pa 
e region di Caribe y Latino 


America. 


E fundacion ta remarca cu 
como miembro prominente, 
131 a yuda otro paisnan den 
Caribe y Latino America pa 
establece nan liña di ayudo 
telefonico y di internet pa 
mucha y hoben. Tambe na 
diferente ocasion e personal 
di 131 a duna diferente train- 


ing na personal di otro liñan- 
an di ayudo telefonico y di 
internet den Caribe, Latino 
America, Qatar y Sur Africa. 


Un di e tareanan di Child 
Helpline 
International 
ta 
monitor e calidad di servicio 
y e ‘Child Safeguarding Poli- 
cy’ cu su miembronan ta im- 
plementa na nan pais. E mu- 
cha y hoben buscando ayudo 
cerca un liña di ayudo telefo- 
nico y di internet, no mag di 
hay’e cu mas problema door 
di e ayudo ricibi y mester ser 
trata den tur seguridad. E 
mucha/ hoben su seguridad 
tan a prome lugar y e ayudo 
ricibi no mag di ocasiona mas 
problema pa e mucha. 


Despues di un evaluacion 
basa ariba ‘Child Helpline 
International’s Core Quality 
Standards’ cu a inicia na co- 
mienso di aña 2023, Funda- 
cion Telefon pa Hubentud a 
ricibi e noticia cu nan a pasa 


e evaluacion exitosamente y 
pues ta ricibi e certificacion 
oficial di e organisacion in- 
ternacional aki. 


“131 ta sumamente contento 
di a pasa e evaluacion aki exi- 
tosamente. Pa 131 e calidad 
di servicio cu ta ser duna na 
e mucha y hobennan, y e se- 
guridad cu ta ser brinda na e 
mucha y hoben na momento 
cu e ta den contacto cu un di 
e servicionan di 131 ta suma- 
mente importante,” e funda- 
cion a enfatisa. 


E fundacion a resalta cu pa 
por a yega na e resultado 
positivo aki, 131 ta duna e 
mentornan diferente training 
durante henter aña, ta evalua 
e impacto di su servicionan 
y ta incorpora diferente in- 
strumento den su maneho pa 
salvaguardia e seguridad di e 
mucha/ hoben cu ta den con- 
tacto cu un di e servicionan di 
131. 


LOCAL A3 


Diahuebs 30 November 2023 


Prome Minister ta confirma acuerdo cu Hulanda riba cambionan 
A manda ley di LAft pa Parlamento di Aruba 


A traves di un comunicado 
di prensa oficial, Prome 
Minister, Evelyn Wever- 
Croes a informa cu a yega 
na acuerdo cu Hulanda pa 
loke ta trata cambionan 
den ley di LAft y cu Gobi- 
erno di Aruba ya a manda 
e ley aki Parlamento. 


Pa algun dia caba, tanto Bon 
Dia Aruba como otro medio- 
nan di comunicacion a bin ta 
reporta ariba e tema di LAft, y 
Secretario di Estado pa Rela- 
cionnan di Reino, Alexandra 
van Huffelen tambe a anun- 
cia e noticia cu Aruba y Hu- 
landa a yega na un acuerdo 
ariba e topico aki na medio- 
nan di comunicacion Hulan- 
des diabierna ultimo. 


A pesar di confirmacion di 
Secretario di Estado, Prome 
Minister di Aruba no a con- 
firma oficialmente e acuerdo 
aki. Diabierna ultimo, report- 
ero di Bon Dia Aruba a acerca 
Prome Minister pa confirma 
si en berdad e noticia aki ta- 
bata corecto, y Prome Minis- 
ter a indica cu ainda nan taba- 
ta en espera di confirmacion 
di Den Haag. 


A traves di e comunicado di 
prensa ayera, Prome Minis- 
ter a confirma e acuerdo pa e 
cambionan den e ley di LAft y 
cu a manda e ley aki pa Parla- 
mento caba. E cambionan aki 
mester ta aproba y na vigor 
entrante 1 di januari 2024. 
Loke a keda pendiente ainda 
ta un acuerdo tocante un 


ley di supervision financiero 
(RAft), pa cual lo continua e 
discusion entre e dos gobier- 
nonan. 


“Despues 
di 
e 
delibera- 
cionnan cu Hulanda durante 
e ultimo simannan, manera 
a keda aproba den Conseho 
di Minister di Reino di dia 
27 di october ultimo, Aruba 
y Hulanda a yega na acuerdo 
riba e cambionan di LAft,” e 
mandatario a indica den e co- 
municado. 


Manera ta conoci, LAft ta e 
Ley di Supervision Financie- 
ro cu ta duna e cuadro legal 
na e Colegio di Supervision 
Financiero (CAft) pa haci tra- 
bao di supervision financiero 
na Aruba. E ley di LAft aki ta- 
bata anticua y no tabata con- 
tene e normanan recien, pero 


cu e cambionan cu a wordo 
presenta na Parlamento ayera, 
e normanan ta actualisa. 


Pa loke ta e normanan aki, 
Prome Minister a splica cu 
Aruba ta bay di un norma pa 
tres norma cu ta inclui den e 
cambio di ley aki. E prome 
norma ta cu Aruba mester tin 
un surplus di por lo menos 
1% tur aña. E di dos norma 
ta cu e gastonan di personal 
no por surpasa e 10% di GDP 
anual, cual ta un meta cu 
mester logra pa aña 2027. Y 
e di tres norma, e porcenta- 
he di debe di pais Aruba den 
GDP mester yega na 50% na 
aña 2040. 


“Tur tres norma ta normanan 
realistico y ya caba Gobierno 
di Aruba ta trahando riba nan 
desde aña 2017 cu Gabinete 


Wever-Croes I a drenta den 
Gobierno y lo continua traha 
den e direccion aki. Cu esaki 
ta trece Aruba riba nivel di 
finanzas publico sostenibel”, 
Prome Minister a enfatisa. 
Den nos edicion di 27 di no- 
vember, a publica un articulo 
den cual ta splica cu segun 
CAft, gobierno no ta cum- 
pliendo cu un di e normanan 
di e protocol, en bista di e 
aumento den e presupuesto 
modifica, compara cu aña 
2022. 
Segun e norma, e gastonan 
nominal mester ta baha aña 
tras aña, loke no ta e caso. 
CAft ta conseha gobierno pa 
tuma e medidanan corespon- 
diente pa logra cumpli cu e 
norma. 


Na 2022, gasto di personal ta- 
bata na Afl. 426 miyon. Cu e 
coreccion pa e reduccion sa- 
larial, e gastonan di personal 
na 2022 tabata Afl. 465 mi- 
yon y pa 2023 tabata aparece 
den e presupuesto original 
na Afl. 460 miyon. Segun e 
presupuesto nobo modifica, 
e gastonan salarial a aumenta 
cu Afl. 7 miyon te Afl. 467 
miyon, mas tanto pa via di 
aumento di compensacion pa 
overtime (4 miyon), y gasto 
di personal relaciona cu e 
‘Landspakket’ (Afl. 2 miyon). 


Luna pasa, Prome Minis- 
ter a indica cu Hulanda na 
ultimo momento, a bin cu 
tres condicion nobo, un cu 
tabatin di haci cu e proyec- 
tonan 
PPP 
(Proyectonan 
Private-Public Partnership). 
El a splica cu Hulanda kier pa 
Aruba prohibi e proyectonan 
aki completamente, mirando 
cu e decisionnan di Gabinete 
Mike Eman a tuma pa cu 
e proyectonan PPP, a causa 
Aruba hopi daño financiero. 


El a agrega cu Aruba a tuma 


tempo pa negocia e parti aki, 
sinembargo Hulanda no kier 
a cambia su posicion y a keda 
exigi pa prohibi e proyec- 
tonan PPP. “Gabinete Wever- 
Croes 1 ni 2 a cera PPP y no 
tin pensa di cera PPP manera 
e gobierno di AVP a cera. 
Sinembargo, Hulanda su te- 
mor ta si den futuro bin un 
otro gobierno manera di AVP 
cu atrobe lo tuma decision- 
nan ekiboca pa finanzas di 
nos pais,” el a splica. 


Na final di e negociacionnan 
a logra yega na un acuerdo 
pa loke ta e punto aki tambe 
y pues a manda e ley pa Par- 
lamento di Aruba. Bon Dia 
Aruba a puntra prome min- 
ister si, mirando cu a manda 
e ley Parlamento, por asumi 
cu ya a ricibi conseho di Raad 
van Advies. Wever-Croes a 
contesta: “Si. El a bay RvA 
prome cu nos a mand’e Hu- 
landa. Dia 31 di augustus nos 
a mand’e Hulanda hunto cu e 
conseho di RvA.” 


Aruba y Hulanda a logra yega 
na un acuerdo ariba e cambi- 
onan den LAft pa supervision 
financiero den 2024, pero pa 
loke ta trata e RAft, Gobierno 
demisionario di Hulanda tin 
un mandato pa sigui negocia 
cu gobierno di Aruba tocante 
introduccion di un ley di Re- 
ino pa supervision financiero, 
pa cual no tin un fecha limite 
determina. 


Mientras cu no tin un acu- 
erdo ariba e tereno aki, Aruba 
lo mester paga e interes di 
6,9% riba e prestamonan di 
2020. Esaki por bira 5,1% na 
momento cu tin un acuerdo 
encuanto e forma y conteni- 
do di un ley di Reino. Na 
momento cu tin un ley di 
Reino vigente, Aruba lo por 
haya un interes di 3,2%. 


Gobierno Hulandes a expresa 
su disposicion pa considera e 
modelo ‘hibrido’ cu Aruba a 
propone. E modelo ta encera 
un propuesta di reparti aspec- 
tonan di supervision finan- 
ciero entre un ley di Aruba y 
un ley di Reino. 


No tin detaye conoci con e 
reparticion lo por ta. Tampo- 
co tin indicacion cu e negoci- 
acion ta avansando. Despues 
di un acuerdo ainda por dura 
bastante tempo pa un ley di 
Reino haci e recorido legal 
necesario y te e tempo ey 
Aruba lo no mira e porcen- 
tahe mas faborable bira reali- 
dad. 


LOCAL 
A4 

Maneho nobo pa transporte publico ta bay atende cu lista di prijs pa taxista 


Ayera atardi, mediante 
un conferencia di pren- 
sa minister encarga cu 
Transporte Publico, Ur- 
sell Arends a informa cu 
prome cu fin di aña ta bay 
publica un maneho nobo 
pa transporte publico cu 
tambe ta bay atende cu e 
lista di prijs pa taxi. 


Taxi tin un tarifa estableci pa 
tur di nan cumpli cune y asi- 
na tin e "competencia husto," 
unda un no ta cobra mas cu 
otro. Na mesa di redaccion 
di Bon Dia Aruba a yega in- 
formacion indicando cu tax- 
istanan no ta cumpliendo cu 
e lista di prijs aki pa motibo 
cu segun a informa, e no ta 
vast den e ley. 


Redactor di Bon Dia Aruba 
a tuma contacto cu minister 
Arends, ken den conferen- 
cia di prensa tambe a con- 
testa e mesun pregunta aki 
na otro medio, indicando cu 
tabatin un lista di prijs esta- 
bleci na 2018 te cu 2022, pa 
loke ta trata maneho nobo di 
transporte publico y nan ta 
bay atende cu e lista di prijs 
tambe. 


El a menciona tambe cu nan 
a sinta cu e representantenan 
di federacion di taxistanan, 
unda tin diferente central di 
taxista, y den ultimo reunion 
e minister a pidi nan pa reor- 
ganisa nan mes den un solo 
organo cu ta representa nan 
tur, debi cu tin un total di 465 
taxista y asina un persona so 
por representa nan. 


Igualmente, Bon Dia Aruba 
a puntra kico su ministerio 
ta haciendo pa loke ta trata 
taxinan pirata cu ta afecta e 
operacionnan di taxistanan. 
Minister Arends a contesta: 
“Nos ta atendiendo esaki em- 
poderando DTP cu inspec- 
tornan adicional pa asina aki e 
controlnan debido por tuma 
luga y poco poco esnan cu no 
ta cumpli cu regla of ley, nos 
lo atende cu esey tambe.” 


Ademas, el a informa cu for 
di aña pasa, nan a limita e 
cantidad di permiso pa taxi 
cu tabatin otorga, cu ta 465. 
Pa loke ta trata e maneho cu 
tabatin in place, nan trek esey 
y nan ta bay atene nan mes 
na loke ley ta prescribi. “Na e 
momentonan aki, cu estudio 
cu nos a haci, unabes nos lo 
publica e maneho nobo nos 
lo premira pa aumenta e can- 
tidad di vergunning mirando 
e cantidad di hotelnan cu ta 
bin. Pero prome cu nos haci 
esaki disponibel, nos lo dis- 


cuti esey cu tur stakeholders 
pa tuma e decision y pakico 
por hustifica pa haci esey dis- 
ponibel.” 


E reclamo cu nan ta haya for 
di turista, manera el a sigura, 
ta cu hopi biaha e vergun- 
ninghouder ta verhuur nan 
vergunning pa otro hulp- 
chauffeur haci uso di esaki. 
E hulpchauffeur ta traha pa 
paga e vergunninghouder, 
pero tambe pa genera ga- 
nashi pa nan mes. “Akinan 
ta caminda unda tambe nos 
tin cu wak con por atende cu 
esaki, pasobra tin ora cu nos 
ta wak riba tur pagina social 
cu number di taxi ta comete 
infraccion of ta cobra un tur- 
ista di mas y e ta crea un mal 
imagen pa Aruba, pero mi ta 
kere ta falta di conocemento, 
mirando cu nan mes no ta e 
vergunninghouder y esey ta 
duna un mal imagen.” 


Minister di Transporte a spli- 
ca tocante e proceso di digi- 
talisacion di e proceso pa pidi 
permiso, indicando cu for di 
momento cu el a keda encar- 
ga cu e cartera aki el a enfren- 
ta varios reto, principalmente 
e proceso pa pidi permiso 
tanto pa taxi cu numberplaat 
T y O, segun el a informa. 


E maneho nobo cu nan ta 
premira cu ta bay keda publi- 
ca prome cu fin di aña pa loke 


ta trata transporte publico tin 
cinco punto pa stimula mobi- 
lidad, cu ta lo siguiente: 
Calidad y Honestidad den e 
sistema: Esakinan ta proceso- 
nan conforme ley personen- 
vervoer cu ta bay contribui 
na un comunidad husto. “Pa 
añanan politiconan a custu- 
ma di desvia pa loke ta trata e 
ley creando inhusticia y ta de- 
pende di un politico pa yega 
na un vergunning,” e manda- 
tario a sigura. Cu e digitalisa- 
cion esey no ta bay tuma luga. 
Sostenibel y Duradero den 
bon relacion cu Medio Am- 
biente: Esaki ta impacto di 
mobilisacion riba medio am- 
biente y con practicanan mas 
sostenibel por ser integra. 


Pagabel: E aspectonan finan- 
ciero di mobilidad y con nan 
por garantisa cu opcionnan di 
transporte accesibel y pagabel 
pa tur hende. 
Accesibilidad: Ta e solucion 
di mobilidad accesibel pa tur 
sector di poblacion manera 
mucha, adulto mayor y pu- 
blico en general pero tambe 
turistanan cu ta depende di 
transporte publico. Den esaki 
minister Arends a comenta 
cu esaki ta pa reorganisa e ru- 
tanan pa asina ta mas eficien- 
te y ta cuadra cu e necesidad 
y demanda for di comunidad. 
Seguridad: Nan lo garantisa e 
seguridad di tur usuario den 
tur sistema di mobilidad, in- 
cluyendo e chauffeurnan di 


bus tambe. 


Pa loke ta trata e digitalisacion 
mes, Departamento di Trans- 
porte Publico (DTP) hunto 
cu Bureau Interne Diensten 
(BID) ta trahado pa digitalisa 
e procesonan pa asina brinda 
na esnan cu ta desea di pidi 
permiso pa por haya mas 
claridad den e proceso di nan 
peticion. Por ehemplo, esnan 
cu kier busca status di nan 
peticion haci na DTP. 


E prome paso ta e lansam- 
ento di e formulario digital 
pa esnan cu a haci peticion pa 
permiso di taxi den pasado, 
pa por confirma nan interes 
actual. E meta ta pa centralisa 
e peticionnan pa DTP pa asi- 
na yuda trece mas structura 
y claridad den e proceso di 
peticion di permiso. 


E formulario aki ta bay ta dis- 
ponibel for di 1 di december 
2023 te cu 1 di februari 2024 
riba e website www.bid.aw 
cen e parti di peticion digital 
y despues por yega na for- 
mulario pa ciudadanonan. Pa 
por traha un cita of haya mas 
informacion di con pa yena e 
formulario tambe por yama 
na e number di telefon 583- 
4114. 
“Mi ta ripiti cu e formulario 
aki ta specialmente pa esnan 
cu ya caba a entrega un peti- 
cion pa permiso di taxi den 
pasado, mirando cu esaki ta e 
permiso mas pidi y nos kier 
atende cu esaki na prome 
instante,” minister Arends a 
señala. 


Por medio di e formularionan 
aki ta bay traha un lista di tur 
e peticion pendiente a base 
di e fechanan cronologico, 
den transcurso di e siguiente 
lunanan nan lo sigui traha 
pa digitalisa e procesonan di 
DTP. 

Tanto sapateamento... 
Pa finalmente entrega... 


Tin algun desaroyo interesante tumando lugar. 
Despues di cierto incertidumbre, relaciona cu e 
informacion di Secretario di Estado pa Asunto 
di Reino, cu a yega na un entendimento encuan- 
to e cambionan cu mester bin den e ley local di 
supervision financiero, awor a yega finalmente 
e confirmacion di banda di gobierno di Aruba 
cu ta existi tal acuerdo. A confirma tambe cu e 
adaptacion di e ley ta bay inclui e tres exigenci- 
anan di Hulanda. 


Proximamente anto lo por spera cu e proyecto 
di ley por yega parlamento y keda aproba, y sin 
problema. Awor ta resulta cu e propuesta a cana 
su caminda legal varios luna pasa caba, loke ta 
duna di pensa ta kico nos a mira den ultimo lu- 
nanan: un show? Asina mes nos no lo ta tranquil 
tanten e aprobacion no tuma lugar. Nos no ta 
bisa esey solamente cu e sucesonan bergonzoso 
di 2019 na mente, sino tambe pasobra tabatin 
hopi gruñamento for di vista y oido di publico, 
pa finalmente yega na un punto unda no tabatin 
otro remedio cu acepta e condicionnan Hulan- 
des. Probablemente esnan liga na e gobierno aki 
lo mira esaki como un siguiente intromision di 
Hulanda den nos asuntonan, pero esey no mes- 
ter stroba ningun otro hende pa mira e asun- 
tonan aki cu un mente habri y obhetivo. 


Basicamente Hulanda a insisti cu lo a inclui den 
e ley e condicion di mehoracion di e adminis- 
tracion financiero, unda hopi mester sucede 
ainda. E siman aki nos por a tuma nota cu tin 
mehoracion caba ta tumando lugar den e pro- 
ceso di cuenta anual, cu entrega di esun di 2019, 
sin aprobacion di accountant. En todo caso nos 
por a tende cu e trayecto aki lo keda cla dentro 
di algun aña, y cu aprobacion di accountant. Bon 
trabao, contento di tende esey, pero pakico den 
otro aspecto financiero gobierno no ta cumpli? 
Mientras pa varios aña por a conta cu un repor- 
tahe financiero, stipula den ley, cada tres luna y 
na tempo, de repente e aña aki nos ta canando 
seis luna atras, debiendo CAft, Staten y pu- 
blico dos rapport caba. Si no ta pasobra Banco 
Central si a percura pa nan haya nan cifranan 
di entrada di gobierno, nos lo no tabatin ni idea 
di loke ta pasando e aña aki. Esaki no ta nada 
mas cu cumpli cu bo obligacion como gobierno. 
Tin algo di sconde anto? Ta parce nos cu no. En 
todo caso, e cifranan publica ta indica, manera 
por lesa den otro articulo den e edicion aki, cu 
gobierno su finanzas ta marchando sublime, cu 
un surplus cu no ta Afl. 63 miyon manera an- 
ticipa anteriormente, ni tampoco Afl. 111 miyon 


manera poni den e presupuesto suplementario 
2023, sino posiblemente mas di Afl. 200 mi- 
yon. Gobierno e aña aki ta yega na entrada cu 
nan tabatin proyecta pa 2026 o 2027... Pa nos 
comprende esaki bon: gobierno tin un exito sin 
precedente den acumula entrada, y nan no kier 
pa nos sa? Ta promer biaha cu nan no ta bin gaba 
nan exito? Straño. Nos ta contento cu caha di 
gobierno ta bay asina bon; di tur manera nos no 
mester preocupa anto pa pago riba nos debenan, 
berdad? O talvez nos ta mira e asunto di un ban- 
da so? Por ta cu tin hende cu ta bay bisa, cu si 
ta asina hopi placa ta drentando, tabata necesa- 
rio aumenta BBO y introduci BBO na frontera? 
Esey por parce asina y esun cu ta desea di pensa 
esey, dal bay. E asunto ta un tiki mas complica 
si. Pa cuminza, e BBO na frontera tabata un ac- 
cion pa tene Hulanda y IMF contento, dunando 
e impresion cu ta bay introduci un BTW, mas 
den futuro. Awor cu e exito financiero aki, di 
BBO na 7%, lagando un banda e efecto infla- 
cionario mayor cu esaki por tin, ken ta kere cu 
lo tin animo den e gobierno aki pa laga e BBO 
cay y pasa pa un sistema mas bentahoso pa e 
ciudadano, cu ta menos sensitivo pa inflacion? 
Henter e trayecto di ultimo añanan a mustra cu 
simplemente nan no kier introduci un BTW, pa 
mas cu Hulanda y IMF insisti. Francamente di- 
cho, nos no ta mira e cambio ey tuma lugar mas. 


E aumento grandi den entrada di gobierno no 
ta bin di e medidanan di BBO so; un parti con- 
siderable ta bin di crecemento economico. Un 
otro parti lo por ta bin di accion di cobranza mas 
efectivo, cu ta trece placa aden sin cu economia 
ta crece. No mester lubida e pago back di sub- 
sidio di salario cu empresanan a ricibi durante 
e pandemia. Por ta cu mientras nos no a haya e 
cifranan pa mira, Hulanda si a haya nan como 
prueba di con bon finanzas publico ta bayendo? 
Si esey ta asina, e no a haci tanto impresion pa- 
sobra na Hulanda nan ta demasiado consciente 
di e fayonan den e sistema administrativo, por lo 
tanto nan ta keda insisti, y cu nan razon, cu mes- 
ter mehora nos administracion financiero. Nos 
mester tin problema cu esey? Pakico gobierno 
mester tin problema cu esey? Den mesun sen- 
tido por papia tambe di e mayor transparencia 
cu mester bin den maneho di gasto di personal. 
Nos mester ta contra? Gobierno den e aña aki ta 
haya un parti desproporcional di aumento di nos 
GDP, pa via di e medidanan tuma. Como con- 
traprestacion, ta irazonable exigi administracion 
drechi...? Parlamento ta na palabra. 

Gana 1000 florin tur dia! 
Cachi Cachi Christmas Edition 2023 


Lotto ta bay lansa un biaha mas 
e promocion di “Cachi Cachi” 
cu ta hunga ariba e weganan di: 
Catochi, Big 4, Zodiac, Lucky 3, 
Wega di Number Korsou, Multi- 
X, Lotto di Dia, Lotto 5, Mini 
Mega, Mega Plus y Instacash 
awo den temporada di fin di aña. 
Y lo tin un ganador garantisa di 
Afl. 1000 tur dia! 


Cu cada compra di e weganan par- 
ticipante, pa sorteo di merdia of 
anochi, bo ta ricibi 1 combinacion di 
6 number gratis! Cu cada combina- 
cion di number bo ta den wega pa 
gana e Cachi Cachi di 1.000,- florin; 
esaki ta adicional di tin e chens di 
gana bo premionan cu Catochi, Big 
4, Zodiac, 1-OFF, Lucky 3, Wega di 
Number Korsou, Multi-X, Lotto di 
Dia, Lotto 5, Mini Mega, Mega Plus 
y Instacash. E ticket di e dia ey ta par- 
ticipa den e sorteo di e mesun dia. 


Cumpra bo weganan prefera sea Ca- 
tochi, Big 4, Zodiac, 1-OFF, Lucky 
3, Wega di Number Korsou, Multi- 
X, Lotto di Dia, Lotto 5, Mini Mega, 
Mega Plus y Instacash desde diabier- 
na 1 di december, pasobra e campaña 
di Cachi Cachi ta pa tempo limita. E 
ultimo dia di Cachi Cachi ta dia 31 
di december proximo. 


E number ganado lo wordo anuncia 
durante e sorteo di Lotto cu ta cum- 
insa 7:45PM di anochi y diadomingo 
pa 2:00PM, via Telearuba, Canal 13, 
live streaming ariba nos pagina di 
Facebook y YouTube. E numbernan 
ganado lo wordo saca por medio di 
un Sorteo Anima. 


Lotto, E Loteria di Aruba tin dife- 
rente wega, Catochi, Big 4, 1-OFF, 
Zodiac, Wega di Number di Korsou 
di Lotto, Lucky 3, Multi-X, Lotto di 
Dia, Lotto 5, Mini Mega cu su Mega 


Plus y e diferente weganan di Ras- 
pa y Gana y Instacash. Cumprando 
Lotto bo ta contribui na deporte riba 
nos isla. E meta ta pa organisa lote- 


ria, cambia bida di su hungadonan 
y na mes momento inverti den de- 
porte local pa medio di donacionnan 
na e comision di subsidio. 


CBS: Indice di cuminda y servicio di catering 
cu aumento di 0.1% den luna di october 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di October 
2023. Pa loke ta e indice di 
cuminda y servicio di ca- 


tering, esaki a registra un 
aumento di 0.1%. 


E indice di “Cuminda & ser- 
vicio di catering” a registra un 
subida di 0.1% na October 
2023, despues di un subida di 


0.6% na September 2023. 


E indice di “Cuminda na cas” 
(0.2%) a registra un subida, 
unda ocho (8) di e diesun 
(11) indicenan di e gruponan 
di cuminda na cas a subi na 


October 2023. E indice di 
“Berdura” a conoce e subi- 
da di mas grandi (0.9%) na 
October 2023. E indicenan 
di “Pan y otro productonan 
di grano” (0.7%), “Fruta” 
(0.6%) y “Sucu, jam y otro 
tipo di cos dushi” (0.4%) 
tambe a registra subida. 


E caida mas grandi a wor- 
do registra den e indice di 
“Batata, yuca y batata dushi” 
(-2.2%) na October 2023. 
E indice di “Cuminda pafo di 
cas” a registra un caida leve 


di 0.01% cambio na October 
2023. 
Na October 2023, “Cuminda 
na cas” y “Cuminda pafo di 
cas” como grupo, tabatin un 
subida di prijs di 0.1% com- 
para cu September 2023 y 
hunto tabatin un influencia 
di 0.02 ppt riba e CPI, mien- 
tras cu e restante bienes y 
servicio hunto a experencia 
un subida di prijs di 0.1% y 
tabatin un efecto di 0.11 ppt 
riba e CPI. 


Trayecto di Formacion Social di Aruba y Corsou hunto ta finalisa nan fase Militar na Corsou 


Trayecto 
di 
Formacion 
Social (Sociaal Vormings 
Traject-SVT) di Aruba y 
Corsou hunto a finalisa 
nan fase militar na Cor- 
sou. E dianan cu ta tras di 
lomba tabata den e enfoke 
di 
actividadnan 
inten- 
sivo, cu cursistanan y nan 
supervisornan a pasa cu 
exito. 
Riba Dialuna 27 di Novem- 


ber a tuma luga e crusada 
amfibico, sigui pa subimento 
di e tres seronan (Veerisberg, 
Jack Evertzberg y Seru Pretu) 
riba Diamars. Ademas e cur- 
sistanan a completa e prueba 
di landamento di cuater dia, 
den piscina na Parera. E ac- 
tividadnan varia aki no sola- 
mente ta forma un experien- 
cia di aprendisahe pa e cursis- 
tanan, pero ta brinda tambe 
momentonan di siñansa vali- 


oso pa e miembronan ehecu- 
tivo y e instructornan cu ta 
involucra den e trayecto aki. 
Ta di prome biaha desde es- 
tablecimento di e Trayecto na 
2011, cu ambos Trayecto di 
Formacion Social di e dos 
paisnan ta reuni hunto. Du- 
rante e Trayecto caracteristi- 
canan manera disciplina, per- 
severancia, respet personal, 
structura y responsabilidad ta 


para central. Defensa ta en- 
carga cu e fase militar hunto 
cu Fundacion Proyecto ‘Un 
Comienso Nobo’. 
Riba Diahuebs 30 di No- 
vember e cursistanan ta keda 
ricibi cu aplauso di entrada na 
Fort Amsterdam, cu cua nan 
a finalisa e fase militar y ta 
sigui pa e trayecto di siñansa 
y labor. 

A descubri un variante nobo di Swine Flu den un persona na Reino Uni 
pa prome biaha 


(Sciencealert)—E prome 
caso humano di un vari- 
ante nobo di swine flu a 
ser detecta na Reino Uni, 
y oficialnan di salud ta 
purbando di determina e 
origen di e virus. 
Dialuna, e agencia di sigu- 
ridad di salud a verifica cu 
un persona a test positivo 
pa influenza A H1N2v, un 
virus distinto pero similar 
na e virusnan di keintura 
plamando den porco den 
e pais. Segun data pre- 
liminario, e infeccion di 
H1N2 den Reino Uni ta 
geneticamente unico for 
di otro casonan humano 
global, specificamente pa 
su forma, 1b.1.1. 


Siguiendo e aumento di sin- 
tomanan respiratorio, e dok- 
ter di e pashent a test e pa 
keintura dia 9 di november 
como parti di un monitorio 
standard pa keintura. Se- 
cuencianan di genoma y test 
di PCR a identifica H1N2. 
Detayenan tocante e edad of 
salud en general di e pash- 
ent no a ser publica, pero ta 
conoci cu e pashent tabatin 
un malesa leve y a recupera 
completamente. 


Plamamentonan di swine 
flu, un malesa respiratorio 
di porco causa pa virusnan 
di keintura tipo A, ta sosode 
frecuentemente den porco, 
y hende tin biaha sa wordo 
infecta. Virusnan di influ- 
enza cu tipicamente ta circula 
den poblacionnan di ani- 
mal—manera parha, cabay of 
porco—y cual ta solamente 


infecta humanonan sporadi- 
camente ta conoci como vi- 
rusnan di keintura variante. 
Infeccionnan 
humano 
cu 
subtiponan A di influenza, 
manera H1N1v, H3N2v y 
H1N2v a ser identifica den 
pasado caba, cu CDC repor- 
tando e prome caso humano 
di e aña aki den augustus. 
Aunke nunca a descubri 


H1N2v den humanonan den 
Reino Uni te awo, a ser nota 
cu desde 2005, 50 caso hu- 
mano a ser reporta den otro 
parti di mundo. Virologo Ian 
Brown for di e agencia di ani- 
mal y salud di mata na Reino 
Uni ta splica den un reaccion: 
“E virusnan aki generalmente 
no tin e habilidad pa plama 
entre humano y eventonan 
asina usualmente ta ser causa 
contacto directo of indirecto 
cu porconan.” 
Mientras cu e virusnan di 
swine flu tin e potencial pa 
causa malesa amplio den 
poblacionnan di porco, tipi- 
camente nan ta resulta den 
un cantidad abao di morto. 
Porconan infecta por mustra 
sintoma di malesa respirato- 
rio, aunke esakinan sa ta leve 
of ta presente mes. Segun 
expertonan, e caso aki no ta 
alarmante, aunke mester mas 
informacion tocante e vari- 
ante pa evalua e riesgonan. 
Virologo na Universidad di 
Glasgow, Ed Hutchinson, ta 
adverti cu virusnan di influ- 
enza A tin biaha por establ- 
ece nan mes den especienan 
nobo. “Virusnan di influenza 
A por ‘reproduci’ si nan dren- 
ta e mesun victima, produci- 


endo tiponan hibrido cu por 
adapta na humanonan creci- 
endo pero cu no ta reconoci 
pa nos respuestanan immuun 
na otro infeccionnan di influ- 
enza humano den pasado,” 
manera e ta splica. “P’esey 
ta importante pa monitoria 
casonan di virusnan di influ- 
enza A.” 
Variantenan di subtipo H1N1 
ta responsabel pa un cantidad 
di plamamento den historia, 
incluyendo e pandemia di 
swine flu na 2009. Infecci- 
onnan humano cu e virus a 
placa rond mundo dentro di 
par siman. E variante particu- 
lar—A(H1N1)pdm09—awo 
ta plamando entre humanon- 
an y no ta ser yama swine flu 
mas. Esaki ta diferente for di 
e virusnan presente den por- 
conan infecta. 
Pa limita e plamamento di 
virusnan di keintura entre 
porco y humano, CDC ta re- 
comenda pa laba man prome 
y despues di contacto cu por- 
co, no come of bebe rond di 
nan, y preveni contacto cu 
porconan cu ta presentando 
señalnan di malesa. 


Casonan di tos ferina y neumonia den mucha na Hulanda a subi pa un 
cantidad record den tres aña 


(NLTimes)—Tin un au- 
mento den casonan di 
neumonia y tos ferina en- 
tre muchanan na Hulan- 
da. Segun un data semanal 
pa e instituto di investiga- 
cion Nivel, e cantidad di 
casonan aumenta signifi- 
cantemente durante e ul- 
timo simannan. 


Tos ferina, tambe conoci 
como pertusis, ta un malesa 
contagioso caracterisa pa un 
tos severo. Neumonia ta un 
infeccion di pulmon cu por 
haci’e dificil pa hala rosea y 
causa sintomanan manera 
tosamento, keintura y dolor 
di pecho. 
Siman 
pasa, 
aproximada- 
mente 10 di tur 100,000 mu- 
cha entre 0 cu 14 aña na Hu- 
landa a bishita dokter pa tos 
ferina. E cifra aki ta mas cu 
dobel compara cu e siman an- 
terior. E cantidad di muchan- 
an bishitando dokter pa tos 
ferina ta mas halto compara 
cu e ultimo tres añanan, cu 
e peak di e aña aki tres biaha 
mas halto. E cantidad a sigui 
aumenta desde comienso di 
october. 
Casonan di neumonia tambe 


ta subiendo. “Tin un cantidad 
sorprendente di mucha- y ho- 
bennan cu neumonia,” segun 
Nivel a reporta. Siman pasa, 
130 di cada 100,000 mucha 
entre 5 cu 14 aña a presenta 
sintomanan asina cerca dok- 
ter. E grado aki ta mas cu dos 
biaha e cantidad record aña 
pasa, cu dokternan notando 


mas caso di neumonia entre 
adolescente- adultonan ho- 
ben compara cu den e añanan 
anterior. 
Mientras cu e cantidad di 
casonan di neumonia entre 
muchanan di 0 pa 4 aña a keda 
subi desde mey september, 
e cifranan ta keda mas abao 
compara cu esnan prome cu 


e pandemia di coronavirus. 
Nivel no a provee ningun 
splicacion of conclusion re- 
latando e fenomeno aki den 
su rapport semanal. 
Siman pasa, a reporta cu 
China tabata implementan- 
do medidanan extra debi na 
e aumento den cantidad di 
casonan di neumonia den 


mucha den e parti nort di e 
pais. RIVM a declara cu e “no 
ta posibel ainda pa bisa” si e 
aumento recien na Hulanda 
tabata conecta cu e situacion 
na China. “Nos no sa, pero 
nos no ta asumi cu esaki ta e 
caso,” segun un vocero. 

Corsou: 


7 establecimento di hospitalidad revisa y 6 a ser haya sushi y peligroso 


(CuraçaoChronicle) - Un 
ekipo 
multidisciplinario 
a cera 6 establecimento di 
hospitalidad riba diasabra 
anochi despues di inspec- 
cionnan cu a enfoca riba 
higiena y cumplimento 
cu documentonan rekeri. 
7 restaurant y snack bar a 
ser evalua, cu solamente 
1 cumpliendo cu e stan- 
dardnan, 
segun 
Ronny 
Cornelis di Economic In- 
spection. 


Autoridadnan a declara cu 
un bar na Montaña no tabata 
safe y a considera cu e esta- 
blecimento tabata leu di ta 
limpi. Tambe un restaurant 
na Groot Sint Joris a encon- 


tra problemanan cu docu- 
mentonan di aduana y a ser 
declara cu falta di higiena y 
como un luga cu no ta safe. 


A mira otro casonan unda 
mester a cera establecimen- 
tonan manera na Hanenberg, 
unda e establecimento no ta- 


bata limpi, di mesun manera 
cu na Koraal PArtier y Santa 
Rosa. Ademas di probleman- 
an di limpiesa, tambe a iden- 


tifica situacionnan cu ta haci 
e establecimentonan luganan 
cu no ta safe. 


Tur 6 establecimento di e in- 
dustria di hospitalidad a ser 
cera despues di e inspeccion. 
Cornelis no a specifica e na- 
turalesa ni detayenan tras e 
situacionnan descubri unda a 
declara cu no ta establecimen- 
tonan safe. E inspeccionnan a 
ser ehecuta pa e ekipo incluy- 
endo e polisnan di bario, Eco- 
nomic Inspection, Technical 
Hygiene Care (THX), Min- 
isterio di Salud, Ambiente y 
Naturalesa (GMN), aduana y 
Tax Accountants Foundation 
(SBAB). 


Studiantenan Hulandes ta kedando atras den estudionan civil y 
democratico 


(NLTimes) - Hobennan na 
Hulanda sa menos tocante 
ciudadania y democracia 
compara 
cu 
hobennan 
den otro paisnan compa- 
rabel y ta siña menos to- 
cante e topiconan aki na 
scol. Tambe nan tin menos 
confiansa den nan propio 
ciudadania y habilidad- 
nan cu e otro hobennan 
den paisnan comparabel. 
Esaki ta loke a sali na cla 
den un estudio ehecuta pa 
e universidadnan di Am- 
sterdam y Groningen pa e 
Ministerio di Educacion. 


“Studiantenan Hulandes sa 
mesun hopi tocante ciudada- 
nia y principionan democrat- 
ico cu e averahe internacional 
sinembargo sa significante- 
mente menos cu e studian- 
tenan den areanan similar na 
Hulanda, manera e paisnan di 
Scandinavia of e estado Ale- 


man di Rhine-Whestphalia,” 
e investigadornan a nota. 


E conocemento di e hoben- 
nan Hulandes den e topi- 
conan aki a disminui compa- 
ra cu 6 aña atras, sinembargo 
e moda aki tabata visibel den 
tur pais. Den caso di Hulan- 
da, hobennan ta busca infor- 
macion tocante problemanan 
social y ta trata esaki menos 
cu otronan compara cu ho- 
bennan di otro paisnan simi- 
lar. Varios hoben, casi 80 por- 
ciento, ta kere cu democracia 
ta e miho manera pa goberna 
un pais, ta kere cu e sistema 
politico ta traha y ta expresa 
confiansa den e gobierno. 
Sinembargo, e confiansa di 
e hobennan Hulandes den 
e gobierno ta hopi mas abao 
compara cu esun di hoben- 
nan den otro paisnan. “Aunke 
casi 3 kwart di hobennan ta 
bisa cu nan lo vota ora nan 


haci 18 aña, e cantidad aki ta 
mas abao cu e paisnan similar 
na Hulanda. Adicionalmente, 
e hobennan na Hulanda ta ex- 
presa menos sosten pa igual- 
dad di genero y derechonan 
igual pa gruponan etnico.” 


E investigadornan tambe a 
nota diferencianan remar- 
cabel entre e hobennan na 
Hulanda su dependencia riba 
nan mayornan su nivel di 
educacion, si nan tin un an- 
tecedente di migracion y ki 


scol nan ta bay. E hobennan 
cu mayornan cu tin un niv- 
el halto di educacion ta mas 
probabel di sa mas tocante 
e topiconan aki y ta expresa 
mas sosten pa derechonan 
igual, por ehempel 


Corte ta declara cu tiro fatal despues di fiesta na Harbour Club tabata 
den defensa propio 


(NLTimes) - E tiroteo a 
tuma luga den e park- 
ing lot di Leonardo Hotel 
na Groenlandsekade na 
Vinkeveen rond di 4:30 di 
mainta. M. a ser confron- 
ta despues di un fiesta na 
Harbor Club pa e victima 
y su complice, ken tabata 
stuur e auto. 


Imagennan di un dashcam 
y camaranan di siguridad a 
mustra cu e persona cu a los 


tiro a mira su victima, a core 
su tras y a los tiro. El a faya y 
ora cu su arma aparentemente 
a pega, el a cuminsa bati M. 
cu esaki. M. a sufri fractura 
den su cabes y pia. E tirado a 
core bay back e auto pa busca 
un otro arma. Inicialmente, e 
auto a core bay pero despues 
a bini back y e persona cu 
despues lo a bira victima ta- 
bata colga for di e bentana di 
patras y a los tiro atrobe riba 
M ken ya caba tabata herida. 


M. na su turno, a los un tiro 
fatal contra e homber di 27 
aña. E Ministerio Publico a 
describi e tiroteo aki como un 
escena di “Wild West.” 


E pregunta central den e caso 
tabata si M. a actua den de- 
fensa propio. Corte a keda di 
acuerdo cu esaki, den linea 
cu e Ministerio Publico y su 
defensa, cu esaki ta e caso. 
M. no tabatin otro manera di 
defende su mes mas cu tira 


back, mirando cu a causa di 
su heridanan e no por a core 
bay. M. no lo enfrenta acusa- 
cion pa posesion di arma, mi- 
rando cu Corte a considera 
esaki “conecta” na e situacion 
di defensa propio, causando 
cu tur acusacion den su con- 
tra ta keda retira. 


E causa exacto pa henter e 
situacion te ainda no ta con- 
oci segun Ministerio Publico. 
Media manera Nu.nl y Het 


Parool a reporta cu M. ta aso- 
cia cu e criminal Richard. R 
ken tambe ta conoci como 
Rico e Chileno. 


E chauffeur di e vehiculo, 
den cual e difunto di 27 aña 
tabata un pasahero, anterior- 
mente a ricibi un sentencia di 
14 aña pa su rol den e ases- 
inato fracasa aki. 

Omtzigt no lo drenta den discusionnan di gabinete cu Geert Wilder “e 
momento aki” 


(NLTimes)—Pieter Om- 
tzigt a bisa diaranson cu 
e no ta cla pa negocia cu 
PVV “e momento aki,” 
manera Nu.nl a reporta. 
E lider di Nieuw Sociaal 
Contract (NSC) a bisa es- 
aki despues di su reunion 
cu e informante di for- 
macion Ronald Plasterk. 
Asuntonan manera regla 
di ley, apoyo pa Ucrania 
y “Nexit” ta entre e preo- 
cupacionnan cu Omtzigt 
ta haya problematico den 
cualkier posibel colabora- 
cion cu lider di PVV Geert 
Wilders. 


“Mi no kier cuminsa ne- 
gociacion e momento aki. 
Ainda tin obstaculonan re- 
lata na e regla di ley,” segun 
Omtzigt a conta reportero- 
nan. “E coalicion cu Wilders 
kier no tin un mayoria den e 
Senado.” En bes di continua 
negociacionnan, Omtzigt a 
recomenda pa tuma tempo 
y apunto un hende banda di 
Plasterk pa cuminsa un pro- 
ceso informal di “explora en- 
tre e liñanan di contenido, ki 
solucionnan e partidonan tin 
pa problemanan social.” Om- 
tzigt kier un discusion mas 
habri unda tur partido politi- 


co ta presenta nan perspectiva 
tocante e futuro di Hulanda. 


Omtzigt a publica e carta cu el 
a duna Plasterk riba X pa spli- 
ca mas riba su punto. Segun 
e, e programa di eleccion di 
PVV ta contene posicionnan 
cu ta bay en contra di e con- 
stitucion. “Miembronan di 
parlamento y ministernan ta 
hura na e constitucion ora 
nan drenta oficina y ta prim- 
inti pa proteha e derechonan 
fundamental di tur residente 
y e regla di ley democratico. 
Durante e ultimo lunanan, 
nos a keda bisa cu nos ta bay 
riesga e principionan aki. Es- 
aki ta unda nos ta marca un 
liña,” el a skirbi. 


Omtzigt a agrega cu e ta kere 
ta importante pa Hulanda 
sigui provee apoyo civil y 
militar pa Ucrania, y a recha- 
sa speculacionnan tocante un 
“Nexit”. “Sinembargo, nos 
no ta mira similaridad riba 
asuntonan manera migracion 
sostenibel, siguridad di bida 
y siguridad di agricultura y 
cuminda,” el a skirbi. 


Wilders a bisa cu e ta dis- 
puesto pa crea un coalicion 
conectando PVV cu NSC y 
BBB. E coalicion aki teoreti- 
camente lo ser apoya pa VVD, 


lidera pa minister di husticia 
y seguridad demisionario Di- 
lan Yesilgöz. 


Ta pronostica cu PVV lo haya 
37 asiento den Tweede Ka- 
mer, cu NSC tumando 20 
y BBB ganando shete den e 
eleccion. Combina cu e 24 
espera pa VVD, e cuatro par- 
tidonan lo representa 88 di e 
150 asiento den parlamento. 


Sinembargo, e pintura ta hopi 
mas diferente den Eerste Ka- 
mer, BBB ta partido mas 


grandi eyden cu 16 asiento, 
y PVV solamente tin cuatro. 
VVD lo hiba dies mas, pero 
NSC no a participa den e 
eleccionnan cu a resulta den 
e composicion di e Senado, 
lagando cuatro partido cu un 
total di 30 di e 75 asiento. 


Hulanda mester laga buscandonan di asilo traha mas cu 24 siman pa 
aña, segun Conseho di Estado 


(NLTimes)—Buscadonan 
di asilo cu tin permiso di 
trabao por traha na Hu- 
landa mas largo cu e max- 
imo permiti di 24 siman 
pa aña, manera e Conseho 
di Estado a dicidi. Segun 
e curpa administrativo, 
e rekisito Hulandes di 24 
siman, cual ta basa riba e 
permisonan di trabao, ta 
bay contra ley Europeo. 


E corte na Arnhem a duna e 
mesun huicio na comienso di 
aña den un caso envolviendo 
un empleado Hulandes y un 
buscado di asilo di Nigeria. 
Ambos partido tabata kier 
sigui traha hunto despues di 
e vencemento di contrato. 
Pero, pasobra cu e empleado 
a traha 24 siman caba, UWV- 
no kier a dun’e un permiso. 
E mester a warda 28 siman 
pa por aplica atrobe. UWV 
a aproba e aplicacion, pero 
despues di 24 siman, el a ser 


nenga atrobe pa permiso. 


E departamento di ley ad- 
ministrativo di e conseho a 
confirma awo e huicio tuma 
pa e corte na Arnhem, como 
tambe un veredicto den un 
caso similar maneha pa e cor- 


te na Utrecht. E conseho a 
bisa cu rekisito di 24 siman ta 
kita for di e “efecto beneficio- 
so di e European Reception 
Directive.” Segun e directivo 
aki, estado miembronan di 
Union Europeo por deter- 
mina pa nan mes e condicion 


bao cual buscadonan di asilo 
por traha. Pero tambe e ta 
bisa cu e paisnan mester sigu- 
ra cu buscadonan di asilo tin 
acceso na e mercado laboral 
no mas laat cu nuebe luna 
despues cu nan entrega nan 
aplicacion pa asilo. 


Agencia di beneficio UWV a 
bisa cu e satisfecho cu e de- 
cision di e conseho: “E hu- 
icio ta provee claridad pa tur 
buscado di asilo y emplead- 
ornan na Hulanda,” manera 
un vocero a bisa. UWV tabata 
prepara pa un variedad di sce- 
nario, incluyendo e resultado 
aki. “Nos a cuminsa cu e pre- 
paracionnan caba, pues awo 
nos por inicia e renobacion di 
tur permiso di trabao,” e voc- 
ero a conta. 


Permisonan di trabao pa bus- 
cadonan di asilo tabata basa 
riba e rekisito di 24 siman, 
tanten cu e procedura di asilo 
tabata andante caba pa al me- 
nos seis luna. Despues cu e 
periodo di 24 siman a vence, 
e grupo aki no tabatin acceso 
na e mercado laboral pa e 28 
siman cu resta. 

Bukele ta pidi na fiscal Salvadoreño pa investiga funcionarionan di su 
Gobierno 


(EFE) – Presidente di El 
Salvador, Nayib Bukele 
diamars ultimo a pidi 
fiscal 
general, 
Rodolfo 
Delgado pa investiga e 
funcionarionan di su Go- 
bierno como medida pa 
supuestamente 
aumenta 
e control faltando poco 
dia pa e laga su funcion 
na Ehecutivo pa “dedica 
na campaña electoral” di 
eleccion 2024, buscando su 
reeleccion. 


“Mi kier pidi publicamente 
pa nos investiga tur esnan 
cu ta akinan,” e mandatario a 
bisa den un cadena nacional 


di radio y TV convoca mey 
ora prome cu e ora programa, 
y den cual por a mira henter 
su gabinete. 
Bukele a recorda na e fun- 


cionarionan cu tabata acom- 
pañando e cu su persona tin 
“tres dia” pa laga su funcion y 
a señala cu “den e sentido ey 
nos ta bay aumenta e fiscali- 


sacion di funcionnan di Go- 
bierno y e carteranan.” 
“Mi no ta bay ta esun cu no 
ta horta pero ta rondona su 
mes di ladronnan. Mi kier 
bisa boso awor den boso cara, 
no pidi mi pa ta complice di 
algo ilegal pasobra mi no ta 
bay haci’e,” Bukele a expresa. 


El a bisa nan “no pensa cu no 
ta bay tin supervision, sino cu 
ta bay tin mas supervision. 
Cada ken ta bay ta doño di 
nan datonan y cada ken sa cu 
nan actonan tin consecuen- 
cia.” 


Bukele a comenta na su fun- 


cionarionan cu “solamente 
dos persona ta bay eleccion, 
vice-presidente y ami,” pa 
loke “tur akinan ta bay sigui 
traha manera semper 24/7 y 
duna nan best.” 


Ademas, el a sigura cu dia 4 di 
februari, pueblo ta bay dicidi 
si ta eligi e vice-presidente y 
su persona un biaha mas, “tur 
e otronan no ta bay eleccion, 
niun hende ta bay vota pa 
boso.” 
“Esaki ta e ultimo reunion cu 
boso tin cu ami como presi- 
dente den funcion,” el a fi- 
nalisa. 


Panama: Corte Supremo a declara inconstitucional un contract polemico 
cu compania minero Canades 


(Infobae) – Corte Supre- 
mo di Panama diamars ul- 
timo a declara inconstitu- 
cional un contract-ley po- 
lemico entre Estado y un 
compania Canades yama 
First Quantum Minerals 
pa saca koper pa un tem- 
po di por lo menos 20 aña 
den un zona di e Caribe 
Panameño, loke a genera 
protesta masivo pa mas di 
un luna. 


A considera e sentencia como 
un triunfo ciudadano his- 
torico den e lucha pa respeta 
medio ambiente y su leynan. 


E tribunal maximo di hus- 
ticia, integra pa nuebe mag- 
istrado, a emiti e sentencia 
despues di analisa y debati 
durante cuatro dia dos de- 
manda di inconstitucionali- 


dad riba e ley cu a fiha e con- 
tract entre Estado Panameño 
y e empresa Minero Panama, 
cual a keda rechasa pa studi- 
ante, maestro, indigena, am- 
bientalista y obreronan, entre 
nan e sindicato di construc- 
cion, ken ta bisto como un di 
e mas fuertenan. 


Manifestacionnan a tuma un 


posicion nacionalista y tabata 
acusa e lidernan politico di e 
pais centro Americano di en- 
trega un pida di teritorio na e 
compania minero. 
“Magistradonan cu ta integra 
e pleno a dicidi unanimam- 
ente pa declara henter e ley 
inconstitucional,” e presi- 
dente di Corte Supremo, 
Maria Eugenia Lopez a anun- 


cia. “Lo anterior ta nifica cu 
e ley referi ta keda expulsa di 
sistema di normanan cu ta 
rigi na e pais aki.” 


Lopez no a duna detayenan 
di e fayo aunke a splica cu 
despues di e notificacion na 
e partinan mester ehecuta y 
despues publica den e Gaceta 
Oficial. 


Di su parti, presidente Pa- 
nameño, Laurentino Cor- 
tizo a publica riba e red social 
“X” cu ta acepta e veredicto, 
sin menciona ki accion e lo 
tuma. “Semper mi ta respeta 
e separacion di podernan di 
Estado y Constitucion.” 


Minero Panama, den un co- 
municado a bisa cu ta res- 
peta e leynan Panameño y 
cu ta bay revisa e sentencia. 


Tambe a agrega cu “a scucha 
e pedido popular” y ta bay 
mantene atento na e dialogo 
cu lo permiti defini un curso 
den accion cu lo “satisface” 
e keho. Asina mes, a reitera 
cu e minero ta genera mas di 
7.000 empleo y ta aporta 5% 
di Producto Interno Bruto 
(GDP) Panameño. 


E sentencia a tuma luga 
despues cu e siman aki e 
compania minero a manda 
na gobierno un notificacion 
pa haci un esfuerso di entre 
e partinan habri un dialogo 
di por lo menos 90 dia y cu 
tambe ta reserva e derecho 
di activa otro medidanan pa 
defende nan inversion, cu 
segun e compania, ta supera 
10.000 miyon dollar. 


Peru: Corte ta habri back e posibilidad di libera Alberto Fujimori 


(Infobae) – Tribunal Con- 
stitucional (TC) a emiti 
un resolucion reconoci- 
endo e amnistia otorga 
durante gobierno di Pedro 
Pablo Kuczynski na fabor 
di ex-presidente Alberto 
Fujimori, segun e abogado 
di Fujimori, Elio Riera a 
adverti. 


Di acuerdo cu e defensa legal 
di Fujimori, “loke TC a haci 
ta emiti un precedente paso- 
bra ta ratificando e contenido 
di un resolucion postula aña 
pasa. Kiermen, ta duna vali- 
dez na un sentencia cu ya 
caba ta emiti pa duna libertad 
na Sr. Fujimori.” 


“E mesun TC ta bisa cu no 


tin nada pa aclaria, tin cu 
continua cu e causa manera e 
ta, kiermen, mand’e na hus- 
gado di origen pa procede cu 
su ehecucion inmediato,” el a 
bisa. 


Di acuerdo cu e abogado, ex- 
carcelacion di Fujimori mes- 
ter ta inmediato, den prox- 
imo 24 ora. “Den e practica 
procesal ta 48 ora, esey ta un 
tema politico. Nos ta com- 
pronde cu por tarda un tiki, 
pero e tempo mester ta mas 
cortico.” 


Tambe a menciona cu no ta 
coresponde na organismonan 
internacional pa pronuncia 
riba esaki debi cu “esaki a 
pasa pa un proceso den corte, 


no mester tin un control riba 
control. Den e caso concreto 
di suspension di corte como 
un medida cautelar a ordena 
Estado pa verifica y e inter- 
prete maximo di constitucion 
a bisa nos cu nos ta den bon 
caminda, e ora ey ta core- 
sponde duna viabilidad na e 
mandato,” el a insisti. 


Di su parti, Ministerio di 
Husticia y su titular Eduardo 
Arana a menciona cu te ainda 
nan no sa “na ki momento ta 
bay ehecuta” e decision adop- 
ta pa e magistradonan di TC, 
debi cu “te ainda mi bureau 
ni organonan competente a 
evalua esey.” 

Cuba: Gobierno Cubano ta pone prijs riba suelo pa inversion stranhero 
den energia renobable 


(CiberCuba) – Ministe- 
rio di Finanzas y Prijs di 
Cuba a aproba un resolu- 
cion cu ta permiti e benta 
di tereno na e pais na em- 
presanan stranhero pa im- 
pulsa e desaroyo di ener- 
gia renobable. 


E medida, publica riba e 
Gaceta Oficial, ta establece 
un balor minimo di 34 cen 
di dollar pa meter cuadra di 
tereno destina na proyec- 
tonan di energia eolico y so- 
lar. 


E resolucion 271/2023 ta re- 


calca e consideracion di dere- 
chonan di propiedad ariba 
bienes inmuebles pa inver- 
sionnan stranhero desde un 
norma previo di e Ministerio 


na 2012. 
Di mesun manera, e ta establ- 
ece cu e balornan minimo aki 
lo sirbi como referencia pa 
determina e balor di e suela 


den cada proyecto of nego- 
ciacion, coregi pa coeficien- 
tenan segun e tipo di derecho 
di propiedad, sea e ta superfi- 
cie of pa ganashi y su tempo 
di vigencia. 
Segun e calculacion realisa pa 
e medio independiente Dia- 
rio de Cuba, e balor di e tere- 
no stipula na Cuba ta supera 
e standardnan internacional. 
Por ehemplo, den compara- 
cion cu Spaña, unda e tere- 
nonan pa proyectonan di en- 
ergia solar tin un balor anual 
di entre 1.500 pa 1.600 euro 
pa hectar, e balor minimo na 
Cuba ta ekivalente na alred- 


edor di 3.400 dollar pa hectar. 


A pesar di e esfuersonan di 
e gobierno di e continuidad 
pa aumenta e participacion 
di energianan limpi den e 
fuentenan energetico Cuba- 
no, actualmente, esakinan ta 
representa solamente 5% di e 
consumo total di e pais. 


E Resolucion 271/2023 no ta 
contempla e posibilidad di 
cu e inversionnan ta bini di 
capital nacional, y a drenta na 
vigor cu su publicacion riba e 
Gaceta Oficial. 


Puerto Rico: Gobierno ta provee herment educativo pa preveni peliger di 
plataforma cibernetico den menornan di edad 


(ElNuevoDia) – 
Gobe- 
nador Pedro Pierluisi a 
anuncia un campaña di 
educacion ariba seguridad 
cibernetico pa preveni cu 
menornan di edad ta ex- 
poni na material no apto 
pa nan edad, fraude y abu- 
so, entre otro peligernan, 
a traves di paginanan di 
internet. 


El a precisa cu e Oficina di 
Innovacion y Servicionan di 
Tecnologia (PRITS) a crea 
un pagina informativo yama 
‘protegetusdatos.pr.gov’ 
pa 
orienta e mayor- of voogdnan 
ariba e peligernan na cual e 
muchanan ta exponi. 


“E peligernan cu tur mayor 
of voogd mester conoce ta 


inclui cyberbullying, sexting, 
grooming, contenido inapro- 
pia y phishing. E peligernan 
aki ta bini disfrasa cu strate- 
gianan di atake cu por mustra 
inofensivo. P’esey, e pagina 
informativo nobo ta splica 
loke cada un di e peligernan 
aki ta significa y unda nan 
mester reporta cualkier inci- 
dente,” e gobernador a bisa 
durante un conferencia di 
prensa. 


Riba e pagina, habilita pa go- 
bierno di Puerto Rico, e may- 
ornan lo haya hermentnan 
pa proteha nan yiunan, cu ta 
usa plataformanan manera 
TikTok, Youtube, Instagram, 
Facebook, Apple, Android 
y Microsoft. Den sintesis, e 
ta ofrece e pasonan concreto 


cu mester ehecuta den cada 
plataforma como medida di 
proteccion. 
Por ehemplo, den TikTok, 
por opta pa un cuenta “teens” 
of “parents”. Riba Instagram, 
tin e opcion di block contac- 
tonan no desea. 


E esfuerso ta forma parti di 
e proyecto gubernamental 
denomina ‘Smart Island Ini- 
tiative’, cu ta busca pa tin un 
conexion di banda hancho 
na henter Puerto Rico cu e 
asigancion di $900 miyon 
den fondonan federal y es- 


tatal. E ta pretende tambe di 
educa e ciudadanonan den e 
uso di e tecnologia. E campa- 
ña di orientacion anuncia pa 
Pierluisi tin un costo di $250 
mil, segun a wordo informa. 


“Nos ta sigui lidera e trans- 
formacion digital di e gobi- 
erno di Puerto Rico. Pre- 
cisamente, den asuntonan 
gubernamnetal, nos enfoke ta 
proteha y fortalece e seguri- 
dad di e sistemanan di infor- 
macion y e datonan di e go- 
bierno di Puerto Rico, pero 
mas importante ta reforsa e 
obhetivo aki promoviendo 
iniciativanan cu ta involucra 
e ciudadanonan,” Antonio 
Ramos Guardiola, ehecutivo 
principal di PRITS, a bisa. 


Venezuela: Plataforma Unitaria ta spera anuncio riba habilitacion di 
Maria Corina Machado 


(ElNacional) – Platafor- 
ma Unitaria Democratica 
(PUD), e coalicion oposi- 
tor principal di Venezuela, 
a reitera diaranson cu ta 
spera cu ta bay tuma luga 
prome cu diabierna un 
anuncio di parti di gobi- 
erno indicando e caminda 
cu mester sigui pa lanta e 
inhabilitacion politico cu 
tin riba e candidata presi- 
dencial di anti-chavismo, 
Maria Corina Machado. 


Hefe di e delegacion di PUD 
den e negociacionnan cu e 
Ehecutivo, Gerardo Blyde, 
a bisa na periodistanan cu e 
punto aki ta conteni den e 
acuerdo cu e partinan a firma 
den luna di october na Barba- 
dos, den cual nan no ta papia 


directamente di lanta inhab- 
ilitacionnan politico. 
“Entre awe y mañan un pro- 
cedemento 
mester 
tuma 


luga, un procedemento mes- 
ter wordo notifica cu por 
brinda e herment, e formula, 
e mecanismo pa produci ha- 


bilitacionnan,” Blyde a bisa, 
ken a recorda cu e punto aki 
a wordo remarca como clave 
pa Merca, cual su gobierno ta 
tras di e negociacionnan. 


E negociador a splica cu 
e acuerdo aki lo beneficia 
Machado, eligi como candi- 
data di PUD den un eleccion 
primaria celebra dia 22 di oc- 
tober ultimo, y cualkier otro 
Venezolano cu tin aspiracion 
di bira presidente y cu por 
ta inhabilita administrativa- 
mente pa Contraloria Gen- 
eral. 


Despues di e firma di e acu- 
erdonan di Barbados, e gobi- 
erno di Merca a suavisa tem- 
poralmente e sancionnan riba 
e pais den loke e ta referi na 


e explotacion di e recursonan 
rico di petroleo y gas di e pais, 
a cambio di garantianan pa e 
eleccion presidencial di 2024. 


Varios representante di e ad- 
ministracion di Biden a rei- 
tera cu, segun e acuerdo di 
porta cera, dia 30 di novem- 
ber ta e ultimo dia pa aclaria 
e manera den cual lo concre- 
tisa e habilitacion di e oposi- 
tornan, algo cu e chavismo ta 
insisti no lo pasa. 


Nicolas Maduro a bisa cu den 
2024 ta bay tin eleccion presi- 
dencial cu sancion of sin san- 
cion locual ta supone un de- 
cision soberano di su pais cu, 
segun el a bisa, e no lo acepta 
chantahe. 

Encuentro di adulto mayor cu 
dr. Maikel Kelly na Fundacion 
Famia Piedra Plat 


Diasabra, 25 di november, 
Fundacion Centro Famia 
Piedra Plat a organisa e 
ultimo actividad pa e aña 
aki pa e grupo di 60 + di 
bario. 


A scoge pa un thanksgiving 
brunch combina cu un charla 
tocante 
drumimento. 
E 
charla tawata na encargo di 
dokter Maikel Kelly. Dokter 
Kelly tawata dokter di cas den 
bario di Piedra Plat. Asina 
dokter a topa cu algun ex- 
pashent. 
E charla tawata dirigi riba 
e edad di esnan presente. A 
splica e fase nan y duracion 
di soño y e uso di remedi pa 
drumi. E cantidad di hende 


cu ta usa remedi a aumenta 
hopi ultimo añanan aki na 
Aruba. Pa algun e ta un 
adiccion caba. A comparti 
consehonan con pa atende cu 
e problema aki. 
Despues a sigui un dushi 
brunch acompaña cu musica 
di 
antaño, 
unda 
esnan 
presente a continua gosa di e 
oportunidad pa intercambia 
cu otro. 
Directiva di FCFPP y e 
comision 
encargo 
cu 
e 
encuentronan aki ta gradici 
cada uno cu a aporta. Danki 
na CEDE Aruba / Bario 
Unico y algun persona cu a 
duna nan aporte pa e grupo di 
60 + di bario di Piedra Plat y 
vecindario. 

Aruba a conoce su di 4 miyonario pa aña 2023! 


Diamars anochi 28 di no- 
vember tabatin e sorteo 
miyonario di Mini Mega 
y Mega Plus. E number- 
nan ganado tabata: 07- 
16-21-28 y e Mega Ball: 
15 y manera e resultado 
a wordo procesa a bin 
haya sa cu tin 1 solo tick- 
et ganado cu a gana full 
e jackpot Mini Mega y 
Mega Plus cu e jackpot 
tabata na 1 miyon 125 mil 
florin cu wordo bendi na 
Gwenny’s Lottery. 


Awe diaranson, Aruba ta 
cera conoci cu e di 4 feliz 
miyonario di Aruba cu Lot- 
to, e loteria di Aruba pa aña 
2023. E feliz ganado a pre- 
senta na oficina di Lotto na 
Paardenbaaistraat 10 pa co- 
bra e premio grandi aki cu el 
a gana cumprando su mesun 
numbernan. 
Maikel a conta cu el a com- 
bina su numbernan di suerte 


cu e fechanan natal di su 
famia y e number aki a bira 
e numbernan miyonario. 
Maikel ta e unico feliz gana- 
dor di e jackpot miyonario 
di Mini Mega y Mega Plus. 


Lotto, E Loteria di Aruba 
tin diferente wega, Cato- 
chi, Big 4, 1-OFF, Zodiac, 
Wega di Number di Korsou 
di Lotto, Lucky 3, Multi-X, 


Lotto di Dia, Lotto 5, Mini 
Mega y cu su Mega Plus y e 
diferente weganan di Raspa 
y Gana y Instacash. Cump- 
rando Lotto bo ta contribui 
na deporte riba nos isla. E 
meta ta pa organisa loteria, 
cambia bida di su hunga- 
donan y na mes momento 
inverti den deporte local pa 
medio di donacionnan na e 
comision di subsidio. 


Aruba Caiso & Soca Monarch 2024 lo tuma luga na Carnival Village 


Recientemente, Minister di Enseñansa y Deporte Endy 
Croes a reuni cu e representantenan di Stichting Mu- 
sica, cual ta e organisacion cu ta organisa Aruba Caiso 
& Soca Monarch (ACSM) 2024. E aña binidero Aruba 
lo ta celebrando Carnaval 70 y e representantenan di 
Stichting Musica a trece nan peticion pa organisa e 
ACSM 2024 januari proximo na Joe Laveist Sport Park. 


Joe Laveist Sport Park ta resorta bou di ASU y FFD, pues 
Gobierno di Aruba no por tuma decision di esaki. Minister 
di Cultura Xiomara Maduro y ambos organisacion deportivo 
cu ta maneha e sport park, esta ASU y FFD, a tuma decision 
cu ACSM 2024 no lo tuma luga na Joe Laveist Sport Park. 
A duna Stichting Musica e oportunidad pa realisa e festival 
na Joe Laveist Sport Park den condicion cu por proteha e 


veld, cual lo ta hopi costoso. 
Tambe, a duna nan e alter- 
nativa pa realisa e festival aki 
na Carnival Village, den cual 


Gobierno di Aruba lo duna 
extra sosten financiero pa 
cera e luga. 


A evalua e opcionnan hunto 
y Stichting Musica a opta pa 
ACSM 2024 tuma luga na 
Carnival Village. 


riba caya 

Accidente cu hende herida banda di Great Rich na Paradera 


Diamars merdia a drenta 
informe di un accidente 
cu hende herida pariba di 
Great Rich na Paradera, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu aki ta trata di 
un accidente unda un auto 
biniendo for di nort no a 
duna preferencia na un auto 
di pariba y a dal esaki mand’e 
pazuid di caminda. E impacto 
tabata fuerte y e dama chauf- 
feur a bay para pazuid di e ca- 


minda. E personal di E.M.S. 
Cu tabata cerca a baha atende 
e dama en espera di ambu- 
lance. Na yegada di e ambu- 


lance nan a atende e dama y 
transporte pa hospital. 


Accidente cu hende herida 
na San Miguel 


Diamars mainta a drenta 
informe di un accidente 
cu hende herida y pega 
den e auto na San Miguel. 
Mesora a dirigi tanto po- 
lis, ambulance y brand- 
weer na e sitio. 


Na yegada di e patruya a bin 
compronde cu chauffeur di 
un auto Maazda cora pa un 
of otro motibo lo a bay otro 


banda di e caminda y a dal 
den un auto shinishi. E im- 
pacto tabata fuerte y a causa 
hopi daño material. Un per- 
sona lo ta pega den auto. Na 
yegada di e ambulance nan a 
atende cu e victimanan. Na 
yegada di e brandweer nan 
mesora a traha pa saca e vic- 
tima cu su pia lo ta pega bao 
di e dashboard. 


Accidente cu hende levemente herida na 
Sabana Grandi 


Diamars atardi a drenta 
informe di un accidente 
cu hende herida na e 
crusada di Sabana Grandi 
cu Papilon, mesora a 
dirigi tanto polis como 
ambulance na e sitio. 


Na yegada di e patruya a bin 
compronde cu e chauffeur 
di e Honda Fit no a duna 
preferencia na e Toyota 
Corolla y a dal esaki bir’e 
90 grado. Na yegada di e 
ambulance nan a atende 
ambos chauffeur femenino 
na e sitio mes y a avisa nan si 
nan sinti dolor mas laat nan 
bay hospital. 


Accidente pa falta di 
preferencia banda di Weng 
Kee na Piedra Plat 


Diamars merdia a drenta 
informe di un accidente 
na e crusada banda di 
Weng Kee na Piedra Plat, 
mesora a dirigi un patruya 
na e sitio. 
Na yegada di e patruya a bin 
compronde cu aki ta trata di 


un accidente unda un Nissan 
Sentra a subi caminda sin a 
duna preferencia na e Hyun- 
dai Accent cu tabata bini di 
pariba y e Sentra a dal den 
e Accent. Afortunadamente 
ningun hende a resulta her- 
ida. 


Auto a pasa riba pia di ciclista coriendo 
riba zebrapad sin brake! 


Diaranson mainta a dren- 
ta informe di un accidente 
cu hende herida na Caya 
Ernesto Petronia, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata di 
un mucha di 12 aña cu a bay 
crusa riba zebrapad net ora 
cu un auto a caba di sali for 
di e rotonde y sin por yuda a 
trapa riba e pia di e mucha cu 
a purba brake na ultimo ora 
birando pero e tire di e auto 
a pasa riba dje. E mucha mes 
di susto kier a sigui core bay 
pero un motociclista a bisa e 
mucha mihor e warda ambu- 
lance yega pa control’e ya cu 
ta despues e dolor ta sali y por 
ta demasiado laat. Na yegada 
di e ambulance nan a atende 
e mucha y a descubri cu e 
mester revisa esaki mas aleu 
y a transporte pa hospital y a 
avisa e mama di e mucha pa 
bay hospital. Mientras tanto 


polis a nota cu e bicicleta falta 
varios cos pa ta legalmente 
riba caya y e mas principal 
e BRAKE! pa cual e mucha 
a baha su pia pa slow y para 


riba e zebrapad pero tabata 
demasiado laat y e auto a pasa 
riba parti di su pia. 

Accidente di spiel cu spiel y 
un a saca man pa dal e otro 
na Eagle Beach 


Dialuna mainta a drenta 
informe di un accidente 
na Eagle Beach y un a 
sigui core bay pero a bay 
su tras y a logra par’e. Me- 
sora a dirigi un patruya na 
e sitio. 


Na yegada di e patruya a bin 
compronde cu un auto a pasa 


dal e spiel di e otro auto anto 
el a sigui core. E chauffeur di 
e otro auto a bay su tras y a 
par’e banda di Azure. Ade- 
mas e chauffeur a lanta man 
y dal e otro. Polis a bisa e 
chauffeur agredi cu e por bay 
na recherche pa entrega keho 
di maltrato. E daño mes ta- 
bata minimo. 


Homber a morde 2 dede di dama y a dal e 
un mokete den cara na Arendstraat 


Diamars madruga a dren- 
ta informe di un bringa- 
mento den Arendstraat, 
mesora a dirigi un patruya 
na e sitio. 
Na yegada di e patruya net e 
homber a core bay. Na e sitio 


a topa cu un dama herida el a 
bisa cu e homber a morde 2 
dede di dje y a dal e un mo- 
kete den cara djey el a core 
bay. Mirando e heridanan a 
solicita presencia di ambu- 
lance na e cas. Na yegada di 


e ambulance nan a atende e 
dama na e sitio mes y e dama 
a keda di pasa na oficina di re- 
cherche pa entrega keho con- 
tra su ex. 


Hulandes Europeo a pega soño tras di stuur y a bay dal riba e rotonde 
Tanki Flip 


Dialmars 
madruga 
a 
drenta informe di cu tin 
un accidente a sosode na 
e rotonde Tanki Flip y e 
chauffeur a cana bay pa- 
bao den e greppel, mesora 
a dirigi un patruya na e 
sitio. 


Na altura di Hato polis a topa 
cu e chauffeur un Hulandes 
Europeo cu como no tin chip 
pa telefon a cana bay pabao y 


polis a pone bay bek na e sitio 
di suceso. Segun por a com- 
pronde for di e chauffeur e 
lo a pega soño tras di stuur 
biniendo for di nort y a bay 
dal e riba e acera di e rotonde 
y a cana bay busca ayudo. Po- 
lis a pone e chauffeur supla 
pero e no a surpasa e limite. 
Cu ayudo di polis a logra 
haya un takelwagen pa kita e 
vehiculo for di e rotonde. 


Polis a bay pa busca homber 
drumi memey caminda 
banda di Malmok 


Dialuna mainta a drenta 
informe di cu lo tin un 
homber benta memey ca- 
minda na L.G. Smith blvd. 
banda di Malmok, mesora 
a dirigi un patruya na e si- 
tio. 
Despues di un rato a drenta 


otro informe di cu e homber 
lo a lanta y cana bay zuid ta 
“zwaai” so, e ta un persona 
bisti na preto cu flanel preto 
cu short preto. Despues di 
basta buscamento polis no a 
logra encontra cune. 


Polis y ambulance a bay pa un hobencita cu 
a haya un atake di epilepsia 


Diamars mainta a drenta 
informe di cu tin un 
hobencita cu lo a bira 
malo banda di e rotonde 
banda di Acero na Tanki 
Leendert, 
mesora 
a 


dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata di 
un mucha muher di 14 aña cu 


lo a haya un atake di epilepsia. 
Na yegada di e ambulance 
nan a atende e mucha y a bay 
cune hospital. 

A descubri un sistema solar cu seis planeta den sincronicidad perfecto 
den e Milky Way 


(AP)—Astronomonan a descubri 
un sistema solar sincronisa cu 
seis planeta moviendo manera 
un orkesta cosmico, no stroba 
pa forsanan externo desde nan 
nacemento biyones di aña pasa. 


E descubrimento, anuncia diaranson, 
por yuda splica con sistemanan solar 
den e galaxia Milky Way a yega na 
su existencia. Esaki ta 100 “light- 
year” leu den e constelacion Coma 
Berenices. Un light-year ta 9.3 triyon 
km. Un par di satelitenan cu ta busca 
planeta—Tess di NASA y Cheops di e 
European Space Agency—a colabora 
pa e observacion. 


Ningun 
di 
e 
planetanan 
den 
sincronicidad perfecto ta dentro di e 
zona habitabel di e strea, cual ta nifica 
cu probablemente no tin ningun 
bida, al menos te cu nos sa. E strea, 
conoci como HD 110067, por tin 
mas planeta ainda. E seis descubri 


te awo ta aproximadamente dos of 
tres biaha e tamaño di Tera, pero cu 
densidad similar na un gigante di gas 
den nos mesun sistema solar. Nan 
orbito ta varia for di nuebe pa 54 
dia, poniendo nan mas cerca na nan 


strea compara cu Venus y e solo y di e 
manera aki, haciendo e planetanan aki 
extremamente calor. 


Como planetanan di gas, tin creencia 
cu nan ta nucleonan traha di piedra, 
metal of ijs, cubri pa un capa diki 
di hidrogeno, segun cientificonan. 
Mester mas observacion pa determina 
kico ta den nan atmosfera. E sistema 
solar aki ta unico pasobra tur seis 
planeta ta move similarmente, segun 
cientificonan. 
Den 
terminonan 
tecnico, 
esaki 
ta 
conoci 
como 
resonancia cu ta “precisa, hopi 
organisa”, manera co-autor Enric 
Palle di e Institute of Astrophysics of 
the Canary Islands. 


E planetanan mas paden ta completa 
tres orbito pa cada dos pa su bisiña 
mas cerca. Esaki ta mescos pa e 
segunda y tercer planeta mas cerca, 


y e di cuatro y di cinco planeta mas 
cerca. E dos planetanan mas pafo ta 
completa un orbito den 41 y 54.7 dia, 
resultando den cuatro orbito pa cada 
tres. E planeta mas paden, mientras 
tanto, ta completa seis orbito den 
exactamente e tempo cu esun mas 
pafo ta completa uno. 


Cientificonan ta pensa cu tur sistema 
solar, incluyendo di nos, a cuminsa 
asina. Pero a calcula cu solamente 
1 den 100 sistema a mantene e 
sincronicidad, y di nos no ta un di 
esakinan. Planetanan gigante por 
stroba esaki, como tambe meteoronan 
y otro strobacion. 


Mientras cu astronomonan conoci 40 
di 50 sistema solar den sincronicidad, 
ningun tin asina tanto planeta manera 
e nobo aki. 


Google na Canada lo paga 74 miyon dollar anualmente na industria di 
noticia Canades bao ley nobo 


(AP) - Canada su gobierno a bisa 
diaranson cu a yega un acuerdo cu 
Google pa e compania contribui 
100 miyon dollar Canades pa aña 
den e pais su industria di noticia 
pa asina cumpli cu e ley Canades 
unda ta rekeri companianan di 
tecnologia paga companianan di 
noticia pa nan contenido. 


E acuerdo aki ta deshaci di un menasa 
di Google pa blokia e habilidad di 
busca noticia Canades riba Google 
na Canada. Facebook y Instagram 
su compania mama Meta ya caba a 
cuminsa blokia noticia Canades for 
di comienso di e aña aki. “Google 
a keda di acuerdo pa duna sosten 
apropia na reporteronan, incluyendo 
reporteronan local,” Prome Minister 
Canades Justin Trudeau a bisa. 
“Desafortunadamente, 
Meta 
ta 
sigui nenga tur responsabilidad cu 
institucionnan democratico.” 
Pascale St-Onge, e Minister di 
herencia Canades a bisa cu Google 
lo contribui e suma como sosten 


financiero pa aña y esaki lo ser inverti 
den un gran variedad di negoshinan 
di noticia den e pais. “E ta bon noticia 


pa e sector aki. Si yega na un miho 
trato den otro paisnan rond mundo, 
Canada ta reserva e derecho di bolbe 


habri e regulacion,” St-Onge a bisa 
na un conferencia di prensa. “Esaki 
ta demostra cu e legislacion aki ta 


traha. Y awo ta keda na Facebook 
splica dicon nan ta lagando nan 
plataforma cu falta di informacion y 


mal informacion na luga di sostene 
nos sistema di noticia,” el a expresa. 


Canada den fin di juni a aproba 
e Online News Act pa rekeri e 
gigantenan paga pa cualkier uso di nan 
contenido online. Meta a responde 
na e ley aki cu un blokeo completo 
di contenido di noticia di Canada 
riba su plataforma. Google su doño 
Alphabet anteriormente a bisa cu tin 
plan di haci e mesun movida aki na 
momento cu e ley drenta den efecto 
den december. 

Exitoso Campeonato Nacional di Hisamento di Peso 


Diadomingo 26 novem- 
ber 2023 Aruba Amateur 
Weightlifting Association 
a teni nan Magno Even- 
to cu ta e Campeonato 
Nacional di Hisamento 
di Peso cu a tuma lugar 
den Compleho Deportivo 
Frans Figaroa na Noord. 


Presente na nos Campeonato 
Nacional di Hisamento di 
Peso tabata Minister di De- 
porte Sr. Endy Croes cu a 
duna un speech y a desea tur 
e atletanan hopi exito den 
nan competencia. 
Den e campeonato aki tabata 
tin participacion di 23 atleta 
den categoria di masculino y 
femenino cu ta bin di e club- 
nan E2REP Fitness, BFN 
Crossfit, Paradise Strength 
Aruba , TNT Gym y tambe 
algun atleta di Team Corsou 
a participa den e evento aki. 
Nos por bisa hopi di e atleta 
a competi riba nivel y varios 


atleta a sa di kibra nan propio 
record y algun a logra hasta di 
kibra record nacional di Aru- 
ba den nan categoria. 
Medaya a wordo entrega na e 
atletanan cu a sali campeon 
di Aruba den nan categoria 
y trofeo a bay pa e tres miho 
atleta cu ta e ganador absoluto 
di e Campeonato Nacional di 
Aruba den categoria di Youth, 
Junior, Senior y Master. 
Den categoria di masculino 
Junior, trofeo a bay na prome 
lugar pa Laertes Araque di 
TNT Gym y segundo lugar 
pa Arnellyson Doran di Cor- 
sou. Trofeo den categoria di 
Senior a bay na prome lugar 
pa Kevin Cayama di PS, se- 
gundo lugar a bay pa Osmar 
Bislip di BFN CF y tercer 
lugar pa Zyqion Soekandar 
di PS. Trofeo pa prome lugar 
den categoria di master a bay 
pa Rene Rudel di PS, segun- 
do lugar a bay pa Jose Balbi- 
no III di PS y tercer lugar a 


bay pa Eduardo Arias Solano 
tambe di PS. 
Den categoria di femenino 
trofeo den categoria di Youth 
a bay na prome lugar pa Cay- 
tlynne Lanoy di TNT Gym 
y segundo lugar pa Chantal 
Mousalli di TNT Gym, Den 
Junior trofeo a bay na prome 
lugar pa Farelies Sint Jacoba 
di Curaçao y segundo lugar 
pa Giva-Viviana Comenencia 
di BFN CF. Den categoria di 
Senior a pay na prome lugar 


pa Nataly Geerman di TNT 
Gym, segundo lugar a pay 
pa Nicky Garcia di E2REP y 
tercer lugar a pay pa Andrea 
Galindo di TNT Gym. Den 
categoria di Master trofeo na 
prome lugar a bay pa Marcela 
Benavudes di PS, segundo 
lugar pa Fabiola Vasquez di 
PS y tercer lugar a bay pa Di- 
anie Croes di TNT Gym. 
Trofeo y medaya a wordo 
entrega door di Sr. Emiterio 
Bareño un Baluarte den e de- 
porte di peso y Sr. Herve Ruiz 
di Raad van Bestuur SSA. 


Prome Aruba Long Distance Triathlon 2023 un exito! 


Riba Diadomingo, 17 di 
November 2023, Sportsz 4 
U Aruba a organisa e com- 
petencia di Long Distance 
pa prome biaha na Aruba; 
tambe a inclui e categoria 
di Olympic Distance. 


E evento di Long Distance/ 
Olympic 
Distance 
tabata 
tambe e ultimo di un serie 
di competencia cu Sportsz 4 
U a bin ta organisa desde co- 
mienso di 2023, pa conmem- 
ora asina 10 aña di existencia 
di Sportsz 4 U. Nos ta mira 
atras riba un aña conmemo- 
rativo hopi exitoso; no sola- 
mente mirando e aumento 
di actividadnan di Triathlon, 
pero tambe diferente atleta 
(nobo) cu a scoge pa practica 
e deporte di Triathlon. 


E 
distancianan 
“Long” 
& “Olympic” ta como lo 
siguiente: 
Long Distance: 1.9 km swim, 
80 km bike, 18 km run; 
Olympic Distance: 1 km 
swim, 40 km bike, 9 km run. 


E swim a sali di Nikki Beach 
bay te Gouverneurs Beach 
bin bek, completando 1.9 
km/1 km. E bike a sali di 
Plaza Turismo y bay te cu ro- 
tonde di Pos Chikito bin bek. 
Pa Long Distance: 4x (80 km) 
y pa Olympic Distance 2x (40 
km). E run a tuma luga riba 
Linear Park, 18 km pa Long 
Distance y 9 km pa Olympic 
Distance. 


Den e competencia di Long 
Distance, e ganador absoluto 


a keda den persona di Jen- 
nifer Snijder. Den cabayero 
e overall winner a keda den 
persona di Jobert Reyes, na 
2do luga overall Charles 
Hoek y na 3er luga a keda 
Lucien Dirksz. 


Den e competencia Olym- 
pic Distance, overall winner 
den cabayero a keda Jayderick 
Geerman y den damas Shoh- 
aira Da Silva. 
Mirando e interes grandi cu 
tin pa cu e evento ‘ki, pronto 


nos lo informa e fecha nobo 
pa aña 2024. 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

Otmar Oduber: Berdad semper lo vence maldad 
Kico ta pasa cu personanan cu ta duna keho falso manipulando un 
cuerpo hudicial y funcionario cu ta traha rapportnan sin investiga 


Ex-minister Otmar Odu- 
ber tabata den corte dia- 
mars ultimo unda cu a 
lanta un caso contra di re- 
cherche, polis y RST den 
caso flamingo. Esaki ta un 
caso particular y por bisa 
cu ta prome biaha den his- 
toria e ta sosode. 


Sinembargo e mensahe ta 
importante pa keda manda 
unda cu comunidad por con- 
fia den nos sistema hudicial. 
Esaki ta e motibo dicon a 
entama e caso pa Hues mira 
mas di cerca tur loke cu a pasa 
rond di henter e inicio di caso 
flamingo. 


Nos tur por corda cu na mo- 
mento cu a entrega un keho, 
e keho no kier a wordo ricibi 
door di ningun hende y nin- 
gun instancia y sigur esaki ta 
completamente robes. Prome 
a bay na LR y no kier a tuma e 
keho debi cu no ta bay inves- 
tiga un colega di nan y nan ta 
haya cu e ta un conflicto. 


Despues a bay ministerio pu- 
blico unda cu tampoco no 
kier a tuma e keho y a bisa cu 
lo mester skirbi e keho por 
escrito y despues mand’e pa 
PG. Na momento cu a skirbi 
e carta den 48 ora a haya un 
carta bek ta bisa cu nan no ta 
mira ningun motibo cu mes- 
ter bay investiga 3 persona di 
cuerpo hudicial cu ta un di 
KPA,LR y RST cu ta e tres 
personanan cu a traha proces- 
verbaalnan cu finalmente e 
keda comproba cu no tawata 
berdad. 


Ta trata aki di 8 proces-ver- 
baal cu a inicia henter e caso 
di flamingo. Debi na e pro- 
ces-verbaalnan aki nan a haci 
un huiszoeking na mi cas, 
unda cu mi persona a keda 
deteni, mi a wordo encarcela 
y na mes momento a purba 
pa mi persona ta mas dia den 
prizon cera na KIA. 


Tur e movecionnan aki tabata 
basa riba e 8 proces-verbaal- 
nan aki, esaki ta e carta cu mi 
persona a ricibi di OM for di 
PG na momento cu e caso 
flamingo a cuminsa. Sinem- 
bargo ningun di e 8 proces- 
verbaalnan aki no ta forma 


parti di e puntonan cu e caso 
di flamingo cu ta andando na 
e momentonan aki. 


Pa ta mas specifico ni un di 
e 8 proces-verbaalnan no a 
wordo uza pa e caso di fla- 
mingo. 
Despues cu a analisa tur e 
8 proces-verbaalnan a bin 
constata cu tur e 8 proces- 
verbaalnan aki a resulta di ta 
falso, segun nan ta informa- 
cion falso. 


P’esey mes a dicidi di lanta 
un caso mirando tur loke cu 
mi persona y mi famia a pasa 
aden kier un investigacion di 
unda e informacionnan robes 
aki a yega na e departamen- 
tonan hudicial aki y kende ta 
para pa e informacion robes y 
falso aki cu a gaña henter un 
organo hudicial na Aruba. 


E situacion aki ta sumamente 
delicado, mirando cu si un 


persona por ehempel tin un 
rabia riba un otro persona, ta 
traha un plan y laga un hende 
yama y duna informacionnan 
cu no ta corecto y cu no ta 
berdad. 
Segun, nan ta skirbi den e 
rapportnan aki di BCI cu nan 
a haya e informacionnan aki 
for di un informante y na 
mes momento nan ta duna di 
conoce cu e informante ta di 
confia. Sinembargo con por 
ta posibel cu e informante ta 
di confia, pero e propio orga- 
no hudicial di nan mes a haci 
nan investigacion y nan no 
a encontra nada di loke cu e 
supuesto informante a duna. 


E situacion aki ta sumamente 
delicado y husticia mester 
para pa tur hende, esaki a 
keda treci padilanti tambe 
na huesnan. Husticia no ta 
wordo goberna pa wowonan 
blauw, nos ta biba na Aruba 
berdad y nos ta forma parti di 


e Reino Hulandes, pero ley 
mester conta igual mescos cu 
e sra di husticia na un mane- 
ra imparcial, sin wak ken bo 
ta investiga paso aparente- 
mente, claramente aki ta trata 
di un persecucion politico. 


Si mester mira e acusa- 
cionnan tur ta acusacionnan 
cu ta den cuadro politico y na 
unda cu ta inicia un caso cu 
ya ta bay pa 4 aña di investiga- 
cion riba cual tur e estudio- 
nan y rapportnan cu a inicia 
e caso flamingo no ta e basa 
pa investiga mas. Pero no ta 
opta pa acepta e eror, pero ta 
cana busca cosnan chikito no 
relevante pa asina crea y pone 
den e caso cu den un prin- 
cipio no mester a ni cuminsa. 


Tambe a bisa hues cu no ta 
kere cu ta corecto cu ministe- 
rio publico ta trata di hinca un 
situacion den otro pa trata di 
scapa cara. Na mes momento 


ta kere cu mes un cos cu tur 
e funcionarionan ta hende cu 
ta haci nan trabao y nan a en- 
contra algo robes sea cu ta na 
un politico, un burger ken cu 
ta e persona ta haya su castigo 
y ta bay cera. 


Pero kico ta pasa cu e fun- 
cionario cu si a inventa y no 
a haci su trabao pa wak si e 
informacion no ta corecto si 
of no, kico ta pasa cu e fun- 
cionario aki? 


Tambe e persona cu a bin 
duna e keho unda cu e fun- 
cionario a kere den dje cu e 
keho cu e ta bin duna ta ber- 
dad siendo cu no ta berdad, 
kico ta pasa cu e persona aki 
cu a manipula un cuerpo di 
husticia? Kico ta pasa cu e dos 
escenario nan aki y e daño cu 
ambos a causa den un bida di 
esunnan cu nan a keha den e 
caso aki mi persona Otmar 
Oduber. 

Barcelona tin chens di importa awa durante un sekia record na 
Spaña 


(AP)—Restriccionnan 
mas streng riba awa pa e 
parti noordoost di Spaña 
experenciando sekia a bay 
den efecto diaranson, ora 
autoridadnan 
na 
Cata- 
lonia a bisa cu probable- 
mente Barcelona lo mes- 
ter importa awa den e 
proximo lunanan. 


Catalonia ta sufriendo di un 
di e pio sekianan den historia 
cu reservanan cu ta provee 
awa pa aproximadamente 6 
miyon hende, incluyendo 
Barcelona, yena na solamente 
18% di nan capacidad. Pa 
compara esaki, e reservanan 
di Spaña en general ta na 43% 
di nan capacidad. 
Autoridadnan Spaño y exper- 
tonan a subraya e impacto di 
cambio di clima den e clima 
cu ta birando mas cayente y 
seco como e causa di e sekia 
extendi na Catalonia. Barce- 
lona ya ta dependiendo riba 
e planta di desalinacion mas 
grandi na Europa pa awa pa 
bebe, y un tratamento di riool 
y planta di purificacion pa cu- 
bri e reduccion di awa for di 


pos- y riunan. 
Catalonia 
oficialmente 
a 
drenta e fase “pre-emergen- 
cia” pa sekia, cual ta baha e 
uzo diario pa persona for di 
230 pa 210 liter di awa pa dia. 
Esey ta inclui uzo personal 
como tambe loke municipi- 


onan ta uza pa cada habitante 
pa servicionan. E agencia di 
awa na Catalonia ta bisa cu 
en averahe un persona den e 
region ta consumi 116 liter pa 
dia pa uzo domestico. 
Awo gobiernonan municipal 
ta prohibi di uza awa pa bebe 


pa limpia caya of muhe yer- 
be. Limitenan riba awa pa uza 
den industria y agricultura 
a aumenta. Si reservanan di 
awa cay bao di 16% di capaci- 
dad, e ora Catalonia lo drenta 
den un emergencia di sekia 
unda awa lo ser limita pa 200 


liter pa persona, y tur iriga- 
cion den agricultura lo rekeri 
aprobacion. 
Autoridadnan a adverti cu e 
emergencia di sekia por ser 
aki par siman, cu e excepcion 
si yobe hopi. Si no, Barcelo- 
na lo mester importa awa pa 
bebe. Na 2008, e medida ey a 
ser uza pa mantene e ciudad 
cu suficiente awa durante un 
sekia. 
Desafortunadamente, 
nos 
mester ta prepara pa tur sce- 
nario, y nos ta cerca di tin 
mester boto pa trece awa si 
e situacion cu nos a mira 
durante e ultimo lunanan 
continua,” segun presidente 
regional di Catalonia Pere 
Aragonès. Aragonès a bisa 
cu su administracion tabata 
trahando cu e ministerio di 
Spaña pa e transicion eco- 
logico pa prepara pa e eventu- 
alidad di tankinan di awa. El 
a agrega cu su administracion 
lo prefera trece awa for di e 
parti zuid di Catalonia unda e 
riu Ebro ta conecta cu e Lama 
Mediterraneo. 


E economia global lo debilita otro aña debi na inflacion, gradonan halto 
y guera, segun OECD 


(AP)—E economia global, 
cual a prueba di ta resili- 
ente e aña aki, ta espera 
di debilita otro aña bao 
e presion di gueranan, 
inflacion cu ainda ta au- 
mentando 
y 
gradonan 
cu ainda ta keda halto. 


E organisacion basa na Paris 
Organization for Economic 
Cooperation and Develop- 
ment a calcula diaranson cu 
crecemento internacional lo 
debilita pa 2.7% den 2024 for 
di un ritmo espera di 2.9% 
e aña aki. Esey lo ta e crece- 
mento mas slow den un aña 
calendario desde e pandemia 
di 2020. A pesar di e bista 
scur, e organisacion ta “pro- 
nosticando cu recesionnan lo 
ser preveni casi tur caminda,” 
segun secretaria-general di 
OECD Mathias Cormann. 
Sinembargo, el a agrega, tin 
r=e riesgo cu inflacion lo 
keda halto y cu e conflicto 
entre Israel y Hamas, y e 
guera entre Ucrania y Rusia 
por afecta prijsnan pa pro- 
ductonan basico, manera aze- 
ta of grano. 
Un factor importante den 
e debilitacion ta cu OECD 
ta espera cu e dos economia 
mas grandi na mucndo, esta 


Merca y China, lo decelera 
otro aña. E economia Meri- 
cano ta espera di expande 
solamente 1.5% den 2024, for 
di 2.4% den 2023, mientras e 
aumentonan di e grado di in- 
teres di e reserva federal—11 
di nan desde maart 2022—ta 
sigui stroba crecemento. E 
gradonan mas halto a haci 
prestamo hopi mas caro pa 
consumidonan y negoshi- 
nan y, den e proceso, a yuda 
decelera inflacion for di su 


peak na 2022. E OECD ta 
pronostica cu inflacion Meri- 
cano lo cay for di 3.9% e aña 
aki pa 2.8% den 2024 y 2.2% 
den 2025, un tiki mas hopi cu 
e 2% cu e reserva federal kier. 
Pa awo, e economia Meri- 
cano ta mustra fuerte: e de- 
partamento di comercio na 
Merca a reporta diaranson cu 
e crecemento di e economia 
Mericano a yega un ritmo di 
5.2% anualmente desde juli 
pa september, cual a ser yuda 


pa mas gastamento di parti 
consumidonan y un aumenta 
den inversion priva. 
E economia Chines, cual a 
ser stroba pa un crisis de- 
structivo den sector di real 
estate, aumento den desem- 
pleo y un deceleracion den 
exportacion, ta espera di ex- 
pande 4.7% den 2024, mas 
abao cu e 5.2% e aña aki. E 
crecemento di consumo di 
China lo probablemente keda 
abao debi cu mas hende ta 
cuminsa spaar, prospectonan 
scur pa creacion di empleo y 
un aumento den inciertud, 
manera OECD a bisa. 
Loke tambe por contribui den 
e deceleracion global ta e 20 
paisnan den Union Europeo 
cu ta uza euro. Nan a exper- 
encia daño for di gradonan di 
interes cu a aumenta y e au- 
mento skerpi den prijs di en- 
ergia despues di e invasion di 
Ucrania pa Rusia. 
OECD ta espera cu e crece- 
mento colectivo di e euro- 
zone lo conta pa 0.9%--debil 
pero asina mes un mehora- 
cion compara cu e pronostico 
di 0.6% pa 2023. OECD a 
subraya e impacto riba Euro- 
pa di e aumentonan den prijs 
di energia despues cu Rusia 
a recorta mayoria di su gas 


natural pa e continente. Esey 
a resulta den un aumenta 
skerpi riba costonan pa am- 
bos hogar- y negoshinan, 
cual a causa un crisis di costo 
di bida y a trece daño na fab- 
ricanan den paisnan manera 
Alemania. 
E economia global a wanta 
un shock despues di otro 
desde comienso di 2020—e 
erupcion di COVID-19, un 
aumento den inflacion como 
cu e recuperacion for di e 
pandemia a mustra un forsa 
inespera, e guera na Ucrania 
y gradonan di interes halto pa 
prestamonan como cu ban- 
conan central a cuminsa ac- 
tua agresivamente pa combati 
e aceleracion di prijsnan di 
consumidonan. 
Pero asina mes, e expansion 
economico ainda no a dem- 
ostra su mes robusto. Un aña 
pasa, OECD a pronostica un 
crecemento global di 2.2% 
den 2023. E pronostica ta- 
bata demasiado pesimista. 
Awo e organisacion ta adverti 
cu a alivio por yega su fin. 
Ademas, OECD a adverti 
cu e economia global ta con- 
frontando riesgonan nobo 
resultando for di tensionnan 
geopolitico debi na e guera 
entre Israel y Hamas. 

Resultado Sorteo 
29 november 2023 


Cadena Alexander Lottery ta presenta resultado di weganan di suerte 


merdia 




1441 


Sorteo # 4109 


Sorteo # 983 


Capricornio 


X2 


392 


Sorteo # 4109 


Sorteo # 2165 


4647 


5138 


Sorteo # 4109 


3230 


5175 


FP 


2580 


3 
Letter 
G 


0 
0 
7 


129 


0 
6 


119 


0 
0 
0 
0 
0 



3 



FP 
03-10-11-21-24 


01-10-13-24-31 


1925 


Joker 


9483 
150.000,- 


x Jackpot 
x match 4+ 


Proximo Jackpot 


FP 


854 


x Jackpot 


Sorteo # 8109 
Sorteo # 2445 


Sorteo # 1858 


5983 


9124 


Sorteo # 7153 


1006 


x Jackpot 


x match 4 
x afl. 12,00 


8832 


Sorteo # 5912 


Sorteo # 842 


x afl. 500,00 


x afl.15,00 
x afl 50.00 


Piscis 


Sorteo # 


x afl 8,00 


Mega Ball 


Proximo Jackpot 


250.000,- 


x match 4 


x match 4 
63.000,- 


Proximo Jackpot 


Sorteo # 


Sorteo # 6315 


Afl. 350.000,- 


anochi 


diario 
Korsou 
super4 
flamingo 


4054 
8277 
0972 
1060 
3963 
5546 
super5 
6568 
9448 
9514 
- 
6063 


sorteo/servicio 


Dia 30 di november proximo ta e ultimo 
dia pa entrega e declaracion definitivo 
di winstbelasting 2022 y haci e pago 
corespondiente 


Dia 30 di november prox- 
imo ta e ultimo dia cu por 
entrega e declaracion de- 
finitivo di winstbelasting 
2022 y haci e pago core- 
spondiente. Esaki ta vali- 
do pa e contribuyentenan 
cu a entrega e declaracion 
provisional na mei ultimo 
y a haya extension di 6 
luna pa completa y entre- 
ga e declaracion definitivo 
di winstbelasting 2022. 


Contribuyentenan 
cu 
no 
cumpli cu entregamento di 


e declaracion definitivo, lo 
haya un cobransa adicional 
esta un ‘naheffingsaanslag’ 
inclui boet. Mescos ta conta 
si acaso e cliente a paga un 
suma menos cu locual el a 
declara na winstbelasting. E 
boet pa incumplimento di 
entregamento di e declara- 
cion ta maximo 


Afl. 2.500. Si e contribuyente 
no haci e pago di winstbelast- 
ing of no haci e pago corecta- 
mente, e boet ta maximo Afl. 
10.000. 


Departamento di Impuesto 
ta haci un apelacion na e con- 
tribuyentenan di winstbelast- 
ing y/of nan asesornan fiscal 
pa tene cuenta cu e fecha fi- 
nal di 30 di november 2023 
y no warda te na ultimo pa 
entrega e declaracion di 2022. 


Por entrega e declaracion di 
winstbelasting na e balie di 
recepcion na e oficina prin- 
cipal na Camacuri. Si ta en- 
trega mas cu 3 formulario, e 
ora mester haci un cita online 


Parokia “Inmaculada 
Concepcion” Santa Cruz 
cu invitacion pa Fiesta 
Patronal 


Diabierna, dia 8 di Decem- 
ber, Parokia di Santa Cruz ta 
celebra fiesta di nan Patrona 
“Inmaculada Concepcion di 
Birgen Maria”. E siguiente 
actividadnan ta bay tuma 
luga como preparacion pa e 
gran celebracion aki. 


Nobena: di diaranson, 29 di 
november pa diahuebs, 7 di 
december 2023. Oracion ta 
cuminsa tur dia den siman 
pa 6:15pm cu ofrecemento di 
Santo Rosario na Mama Maria 
y 7:00 di anochi cu Misa canta. 
Diadomingo, dia 3 di december, 
oracion ta cuminsa pa 7:15 am, 
sigui pa Sacrificio di misa canta. 
Nochi di Bela (Noche de Ve- 
litas): diahuebs, 7 di december, 
celebra bispo di Fiesta di La Bir- 
gen Inmaculada Concepcion, 
bao di Misa 7:00 pm. Trece 
un bela pa rindi homenahe na 
La Birgen Maria. Esaki ta un 
tradicion bunita cu a adopta di 
comunidad Latino y Colombia 


specialmente. 
Sacrificio di misa y adoracion cu 
exposicion di santisimo: diabi- 
erna, dia 8 di december: lo cum- 
insa pa 4:00or di atardi cu Ex- 
posicion di Santisimo unda tur 
cu ta desea por bin adora Hesus 
den Santisimo Sacramento di 
Altar. 
Procesion cu santisimo y La Bir- 
gen: 6:00pm. Salida for di park- 
ing lot pariba di misa y caba na 
entrada principal di misa. 
Fiesta di “Inmaculada Concep- 
cion” cu Misa Solem: Despues 
di e procesion ta sigui cu Misa 
Solem celebra pa Obispo Luis 
A. Secco y Pastornan di otro 
parokia cu canto di Coro Mixto 
di Santa Cruz. 
Ban como famia den e gran cel- 
ebracion di Fiesta di “Inmacu- 
lada Concepcion di La Birgen 
Maria”, pidi e Mama di Hesus, 
pa intercede cerca su Yiu pa pro- 
teccion di tur famia riba Aruba 
y mundo henter. Masha danki. 
Saludo fraternal. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Trupiaal 
Tel. 583 8560 


San Nicolas: 
San Nicolas 
Tel. 584 5712 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


TA BENDE 
Caha di orgel aña 1997, 
6 cylinder cu su loudspekers 
Fls.14.000 por yama 
Tel. 593 9614 
Mr. Loy Ras 749 2533 
___________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 


SERVICIO PUBLICO 
masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


SERVICIO PUBLICO 
Ta traha y renoba Cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


TA BUSCA 
alucas Window and Doors 
Ta busca 
aluminiun fabricador 
Pa mas informacion yama 
Tel. 585 5510 


________________________________217139 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


a v i s o @ b o n d i a . c o m 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA OFRECE 
servicio pa hacer limpieza y 
cuido de niños 
Pa mas informacion 
Tel. 569 3253 
_________________________ 


Pronostico di tempo 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, 
Tel. 738 1908 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


TA HUUR 
Camber cu tur cos inclui 
na Playa 
Tel. 564 1979 
_________________________ 


TA HASI 
Trabou di Pleister 14fl mts2, 
Pintura, Patios y Bloki 
Tel : 6302305 


_____________________________________ 


TA BUSCA 
inwonend huishoudelijk, 
Personeel 
Yama na 594 3121 durante 
ora di oficina 
_______________________________217252 


TA BUSCA 
Progresivo holding and 
management Company 
ta busca 
handyman 
Yama na 594 3121 durante ora 
di oficina 
_______________________________217252 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero breve 


Temperatura maximo 31 
grado Celsius 
Temperatura minimo 27 
grado Celsius 
Indice di calor (heat index) 
den y rond di oranan di 
merdia: 32 pa 40 grado Cel- 
sius 
UV index: 8 


Bahada di solo : 6:12 pm 
Subida di solo : 6:45 am. 


Biento: 
Modera for di direccion 
generalmente oost; 
Forsa 3 te 4 (12 te 30 km/ 
ora, 7 te 16 nudo). 
Den dia basta fuerte te posi- 
blemente fuerte den rafaga; 
Forsa 5 te 6 (31 te 50 km/ 
ora, 17 te 27 nudo). 


Situacion general di tem- 
po pa proximo 24 ora: 
Humedad den region por 
bira suficiente den oranan 
di marduga y mainta. Esaki 
por pone temporalmente 
mas nubia forma y pasa over 
di e isla y produci un awa- 
sero pasahero te breve local- 
mente. 


Condicionnan maritimo/ 
estado di lama: 
Na partinan protegi di cos- 
ta: keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan entre 4 pa 
5 pia. 

The lord is my sheperd, I shall not want. Psalm 23:1 


Cu dolor na nos curason, nos ta anuncia 
fayecemento di nos querida, ruman, mama, y tanta. 


Hetlin Fermina Pieternella 


Na nomber di su 
Mayornan: 
† Inora Cannister-Pieternella y † Jossy Pieternella 
Yiu: Percley Pieternella 
Ex Casa: Hendrick Mellema 
Ruman-nan: 
Ingrid Pieternella y yiunan Soraida, Haroline, 
Radensha. 
† Hubert Pieternella y yiunan † Richinell, Shareen y 
Roland, Xiomara y Randy Alejo. 
† Stanley Pieternella, Yolanda Gonzalez y yiunan 
Lizette, Shaneila y Esposo, † Rodney Pieternella. 
† Astrid Pieternella y yiunan Raquel y Esposo, 
Beverly, Curtis, Rodrick y Roxanne Celaire. 
Iris Pompier y Wendell Pompier y yiunan Jessica, 
Wendelyn y Melissa. 
Erick Pieternella y yiunan. 
Criselda Pieternella y yiunan Lee Ann, Noriella, 
Sulymar. 
Ruthmila Pieternella y yiunan Ricalda, Xionella, 
Gelson, Arthur y famia. 
† Ivy Pieternella y yiunan. 
† Gladys Pieternella y yiunan Lucaskjo, Maurella, 
Atilah, Maluska y parehanan. 


Su tantanan: Seferlino Cannister, y Candida 
Maduro y famia, Erwin Cannister. 
Su hijanan, Daya, Isamar, Sulimar, Rody. 
Syria y yiunan Ericko y Mariela. 
Mientje yiu Eldrich. 


Tur otro famia na Aruba, Curacao, Eustatius, 
Boneiro y Hulanda. 


Demas famia: Pieternella, Cannister, Maduro, 
Pompier, Schmidt, Alejo, van de Berg, van 
Spaandonk, Adamo, de Groen, Leito Pieternella, 
Petronella, Hoek, Gomes, Gonzales, Hemell, York, 
Martina, van Boomspeek, Carmelita, de Jong, 
Josephina. 


Mihor amiganan Detta Gomes y Maisa Faro. 
Su subrinanan cu a yude te na ultimo momento 
Emily van Spaandonk, Jessica, Shaneila. 


Su amiga y coleganan di Zoia Spa, Hyatt Hotel, Blue 
Waters Day Spa y Nafanny Spa. 


Tur trahadornan y voluntarionan di Hospice Atardi 
hopi danki. 


Entiero ta tuma lugar Diabierna 1 di December 
na Aurora Funeral Home di for di 2 pm pa 4 pm 
y despues lo Sali bai pa santana central na Sabana 
Basora. 


No ta ricibi condolencia ni prome y despues. 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason, nos ta participa 
fayecimento di nos ser stima: 


Alric Optato Winklaar 
*12-04-1962 - †21-11-2023 


Na nomber di su: 
Tata: Ostacio Winklaar 
Mama: +Swinda Winklaar 


Rumannan: 
Lutgarna Croes y famia 
Edsel Winklaar y famia 
Jeritza Winklaar y famia 
Edsly Winklaar 
Izairha Winklaar 


Tantanan: 
Serita Melfor 
Dita Alberto y famia 
Primo y primanan: 
Esther Baart y famia 
Sherline Baart y famia 
Otmar Baart y famia 
Zaharia Mercelina y famia 
Urvin Melfor y famia 
Endy Melfor 
Renaise Melfor y famia 
Gisela Baart y famia 
Igna Martijn y rumannan 
Subrina y subrinonan: 
Ray Winklaar y famia 
Aisha, Nigel y Richendro Winklaar 
Patrick Croes 
Paula Tromp-Croes y famia 
Chanetsa Woods-Winklaar y famia 
Sianara Winklaar 


Agradecimiento ta bai na gerencia di Marriott Hotel 
Resort pa tur e anja nan di servicio y un danki na 
tur e colega nan di Marriott Hotel Resort cu a traha 
cu Alric. Un danki tambe na Hospice Atardi cu a 
Brinda Alric cu e cuido y cariño. 


Demas famia: 
Winklaar, Baart, Martijn, Melfor, Croes 


Ta invita pa acto di entiero cual lo tuma lugar na 
Aurora Funeral Home diasabra 2 di December 2023 
di 9’or pa 11’or di mainta. Despues lo sali pa Santana 
Central Sabana Basora. 


Condolencia lo tuma lugar na Aurora Funeral 
Home diabierna 1 di December 2023 di 7’or pa 9’or 
di anochi. 


Disculpa nos si den nos tristesa nos por a lubida 
algun fammia of conocir. 


Bendicion y bondad di Señor ta 
compañami tur dia di mi bida, lo mi 
biba den cas di Señor henter mi bida 
largo. 


Cu dolor na nos curason, nos ta 
participa fayecimento di nos ser 
stima: 
Paulina Quandt Almazo 
*10 februari 1938 - †23 november 
2023 
Viuda di Genaro Mario Quandt 


Su mayornan: 
† Carlina Laguna y †Eduardo Almazo 
Yiunan stima: 
Vicente Quandt , †Omaira Montas Perez Quandt y Moises 
Montas Perez , Grenis Hose Quandt y †Rudy Hose , Mario 
Francisco Quandt , Charlotte Quandt 
Nietonan cu a cria manera yiu: 
Laïnda Taïs Westerhof y Niurick Hereira , Angelo Davelaar 
y Jaqueline Lopez , Lee-kay Loefstop y Eugene Simmons 
Matthew Lentink y Helene Lentink-Moison , Mikhaël 
Quandt 
Marco Tromp , Marlousha Tromp y Akeem Kock 
Marlisha Tromp , Moises Montas Quandt 
Bisanietanan stima: 
Akira Davelaar , Dwyane Kemp , James Lentink , Lua 
Lentink 
Alessandro Zabala Cardoza , Kenmar Henriquez , Arkeem 
Kock 
Rumanan: 
†Ruth Gonzalez , Rosa Margarita Almazo , Fanny 
Bermudez 
†Luis Almazo , Reyes Josefina Almazo , Ilsy Almazo 
Nancy Almazo , Eduardo Rafael Almazo , Jose Rafael 
Almazo 
Jose Luis Almazo 
Cuñanan: Olivia Almazo Hoek y famia, Ofelia Arguello 
Comernan, compernan y tur su hijanan 
Sobrina y sobrinanan na Aruba, Curacao, Colombia, 
Venezuela y Hulanda 
Tanta na Colombia: Gladys Effer 
Full e team di Faith Hope y wonden Poli 
Amistadnan y bisinjanan serca: 
Carmen Santos y famia, Roland Mateo y famia, Tuyo 
Werleman y famia, Sobela Solognier y famia, Fernandito 
Hodge y famia, Silvia Irausquin Almazo, Juni Quandt, 
Judith Bermudez, Eber de Luque, Magdalena Kock, Yossy 
Ortiz Feliz, Alida Maduro, Anthony Loefstop, Justin 
Winterdaal, Brandon, Geondrick, Chibi v/der Hans, Glenda 
Janga, Shaty Kelly, Carmen Coronado, Maurera,Tokko 
Orman, Gloria Alvarez, Antho Maduro, Marlen Busse, 
Dess Tromp, Astrid Maduro, Randolf Leyba, Gregory 
Colmenares, Karel Jeandor, Derwin Kemp, Chito Tromp, 
Renea Lindo, Mary, Angelo Kock, †Gladys Herrera, Dolly 
Borrebach, †sra. Eva Mansur, Siki Borrebach y Gini Tromp. 
Famia: Quandt, Almazo, Bermudez, Gonzalez, Sierra, 
Leccil, Irausquin, Yepes, Fragozo, Hose, Westerhof, Laguna, 
Montas Perez, Vargas, Liñan, Salamanca, Baron, Perez, 
Cordoba, Effer, Kock, Lentink, Simmons, Aredondo, 
Davelaar, De Luque, Loefstop, Tromp, Henriquez, 
Lopez, Moison, Kemp, Ridderstap, Reyes, Zievinger, 
Hoek, Willems, Croes, Copra, Cannegieter, Janga, Vos, 
Maduro, Hereira, Rasmijn, Carti, Ospina, Kelly, Steenen, 
Rivadeneira, Sarda, Plaza, Odor, Lampe, Forero, Billup, 
Thomas, Zapata, Zijlstra, Rojer, Robles, Coronado, Hoyer, 
Mateo, Orman, van der Hans, Montaño, Dirksz, Todd, 
Roza, Hodge, Sawney, Jeandor, Caraballo, Mackintosh, 
Vieira, Pietersz, Hererra, Dijkhoff. 


Ta invita pa acto di entiero cual lo tuma lugar na Misa Pro 
Catedral San Francisco na Playa diahuebs 30 november 
2023 di 2’or pa 4’or di atardi. Despues lo sali pa Santana 
Catolico na Paradera. 


Disculpa nos si den momentonan di dolor por a lubida 
algun Amistad o familiar. 


A23 
Diahuebs 30 November 2023 
obituArio 


“Señor ta mi wardador, mi’n tin falta 
di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristesa na nos 
curazon pero comforme cu Dios 
su boluntad, nos ta anuncia 
fayecimento cristianamente di: 


Mario Erasmus 
Mihor conoci como: Mai of Momai. 
* 18- December 1944 † 23- November 2023 


Na nomber di su: 
Mayornan: 
† Balbino Erasmus y †Martina Erasmus-Werleman 
Ruman nan: 
Bernadino (Benny) Erasmus y Johanna Kaersenhout 
Filomena Erasmus y † Carlos Hernandez na Hulanda 
Francisco Erasmus y Maria Erasmus-Giel 
Rita y Henky Becker-Erasmus 
Sylvia Erasmus 
Sra Vda. Marlin Boekhoudt-Erasmus 
Sra Vda. Swinda Croes-Erasmus 
Marisela y Ronald van Trigt-Erasmus Caroline y Ronny 
Gomez-Erasmus 
Jacqueline y Emilio Schwengle-Erasmus 


Subrino y Subrinanan, bisasubrino y bisasubrinan nan, na 
Aruba y Hulanda. 
Y demas famia: Erasmus, Werleman, Kaersenhout, 
Hernandez, Giel, Becker, Boekhoudt, Croes, Van Trigt, 
Gomez, Schwengle, Ruiz, Maduro, Feliciana, Alvarez, 
Lampe, Delaney, Melfor, Henriquez, Da Silva, Geerman, 
Hill, Gil, Franken, Thiel, Tromp, Ridderstap, De Mey, 
Lacle, Arends, Rosa 


Nos disculpa si den nos tristesa y dolor nos por a lubida 
algun famia. 
Ta invita Famianan, conocirnan, su bon bisiñanan, 
amigonan, ex-coleganan di WEB pa asisti na acto di entierro 
cual lo tuma lugar Diabierna 1 di December 2023 di 9or - 
11or na Aurora Funeral Home. Despues lo sali pa Santana 
Catolico Pastoor Kranwinkel na Paradera. 
Nos ta lamanta cu despues di entierro nos no lo risibi 
bishita di condolencia na cas. 


“Dios ta amor... y amor ta Dios, 
maske mi no ta na e mundo aki, tur 
dia lo mi ta banda di boso Curazon, 
mi por stens di loke Señor ta hasi” 
Salmo 33 


Cu dolor na nos curason, nos ta 
participa fayecimento di nos querida 
mama: 


Norma Yolanda Jacobs 
Mihor conoci como “Joly” 
*11-11-1937 - †27-11-2023 


Acto di entiero lo wordo anuncia despues 


“Mi tin Dios pa wardador pues mi’n tin falta di nada. 
Den cunucu di yerba berde e ta ponemi sosega. E ta 
hibami na awa tranquil, pa mi bolbe haña forza.” 
Salmo 23 


Cu honda pena pero conforme cu boluntad di Dios 
nos ta anuncia fayecimento di: 


Laureano Wever 
mihor conoci como:”Jani” 


Na number di su: 
Señora: 
†Margo Wever Wever 
Yiunan: 
Majella Wever & Yvan Boekhoudt 
Dionicio & Rosaura Farro Ramirez 
Agda Farro 


Mayornan: 
†Ricardo Wever & †Anna (Selly) Wever Rasmijn 


Nieto y nietanan: 
Alfredo & Karen Maduro Chavarro 
Ferdinand Boekhoudt 
Stephanie Boekhoudt 
Shendion Farro 
Jermaine Farro 
Isaura Farro 
Neythan & Keana Oseana Tabares 
Cristopher Osean & Rachel Geerman 


Bisanieto y bisanietanan: 
Mariana Maduro, Kaily-ann Maduro, Cesar Maduro, 
Kiyomi Farro, Najeyla Oseana 


Rumannan: 
Angel (Boei) & Caro, Wever Lynn y famia 
Isaac (Shaky) & Martina Wever Wanga y famia 
Carmen & Robby Robles Wever y famia 
Lucia Wever y famia 
Ricardo & Lariza Wever Maduro y famia 
Reina & John van Varsseveld Wever 
Barbara Wever y famia 
Regina (Inchi) Lopez Stamper y famia 


Gradicimento special na Dr. Torres di radiotherapy di 
Centro Medico ImSan 


Si nos por a lubida un of otro miembro di famia 
durante nos tristeza nos kier expresa nos mas sincero 
desculpa. 


Y demas famia kier a invita tur bisiña amigo y conocir 
pa asisiti na e acto di entiero cual lo tuma lugar 
Diasabra 2 di December 2023 di 1:30 pm pa 3:30 
pm na Misa Cristo Rey na Brazil y ta Sali pa santana 
Catolico na Savaneta 


Oportunadad pa condolencia lo ta Diabierna 1 di 
December 2023 di 7pm pa 9pm na Pray Funeral 
home na San Nicolaas 


Nos ta lamenta cu nos no ta ricibi bishita di 
condolencia na cas. 


Lagrima y flornan por seca 
Su recuerdonan y tur loke ela haci y significa pa nos, 
Lo keda graba pa semper den nos mente y curason. 
Cerca Dios mi alma ta na paz, ta di dj’e mi salbacion ta bin” 
Salmo 62:1 


Cu inmenso dolor na nos curason, 
pero conforme cu boluntad di Dios, 
nos ta anuncia cu a bai laga nos inesperadamente 
nos tata stima, welo, bisa welo y omo 


Sr. Reimundo Ridderstaat 
Mihor conoci como Toeng Rijles, Klein maar dapper 
“VIVIR CONTENTO” 
*05-10-1931 - †25-11-2023 
Condecora in Order van Oranje 


Na nomber di su: 
Esposa: †Bartola (“Tola”) Ridderstaat 
Yuinan: Sonia y Chenco Figaroa, 
Ronnie y Vera Ridderstaat, 
Nela Ridderstaat, 
Maritza Ridderstaat, 
Fina y Frenk Tromp, 
Bettina Ridderstaat 
†Kenneth Ridderstaat 
Nietonan: Jasmine y George de Nobrega y famia, 
Minoushka Figaroa y Mau Werleman y famia, 
Rachelle Figaroa y Raymond Jansen y famia, 
Veron Ridderstaat, 
Arthur Tromp y Miloushka Solognier y famia, 
Rene Tromp y Raedy Gomes y famia, 
Nelitza Tromp y famia, 
Ryan de Mei y Jo-ann Almary y famia 
Shure de Mei y Bryan Dake y famia, 
Finelaine Tromp y Femberly Tromp, 
Ghislaine Ras y Jorshua Ras 
Bisanietanan: Guiyan y Gixely de Nobrega, Mia 
Werleman, Quion Carrascilla, Quiomy Carrasquilla y 
Quisean Jansen, Jaythan Tromp, Quinton Tromp, Alitza 
Lampe, Aldrienne Lampe y Alina Lampe, Tyler Dake y 
Curtis Dake 
Ruman: †Francisco (Pancho) Ridderstaat 
Sobrina stima: Emy Angela y demas sobrino y sobrinanan 
Su iha: Pedro Britten na Hulanda y demas ihanan 
Sua y cuñanan: †Juan Tromp y Betty Henriquez y famia, 
†Martin Tromp y Dita de Cuba y famia, 
†Icha Luisa y †Theodor Britten y famia 
Ayudante: Gabriel, Nico Fuentes 
Amigo di cas: Geraldo y Ika Daal 
Bon bisiña: Martha Fingal y Lucia Koolman y demas 
bisanjanan 


Ex miembro di comicion Club huis Bubali y Ex miembro 
di SAC 


Demas famia: Ridderstaat, Tromp, Britten, Figaroa, De 
Nobrega, Werleman, Croes, Ras, De Mei, Emerencia, 
De Cuba, Henriquez, Jeandor, Hoek, Angela, Leest, 
Carrasquilla, Quandus, Jansen, Dake, Lampe 


Un danki special na su doctor di cas cu semper ta attento pe: 
Dr. Angela 


Ta invita pa acto di condenlencia y entiero cual lo tuma 
lugar na Aurora Funeral Home, diahuebs 30 di November 
2023 di 9’or pa 11’or di mainta. despues lo sali pa Santana 
Catolico na Noord. 


Disculpa nos si den nos tristesa nos por a lubida algun famia 
of conocir. 


Nos disculpa nos no ta ricibi bishita di condolencia ni 
prome y ni despues di entiero. 


